Oʻzbekiston Respublikasi Adliya vazirligi huzuridagi Yuridik kadrlarni qayta tayyorlash va malakasini oshirish instituti faoliyatini tashkil etish chora-tadbirlari toʻgʻrisida
(resolution, 2026-02-23)

Oʻzbekiston Respublikasi Prezidentining “Maʼmuriy islohotlar doirasida adliya organlari va muassasalarining masʼuliyatini yanada oshirish hamda ixcham boshqaruv tizimini shakllantirish toʻgʻrisida” 2024-yil 24-maydagi PF-80-son Farmoni ijrosini taʼminlash, shuningdek, adliya organlari va muassasalari xodimlari, yuridik xizmat, advokatura, notariat, mediatsiya, intellektual mulk, sud ekspertizasi, arxiv ishi va ish yuritish hamda boshqa soha mutaxassislarini uzluksiz kasbiy rivojlantirishning zamonaviy tizimini yoʻlga qoʻyish hamda ularni oʻqitishni xalqaro tajriba va zamonaviy taʼlim standartlari talablaridan kelib chiqqan holda takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Maʼmuriy islohotlar doirasida adliya organlari va muassasalarining masʼuliyatini yanada oshirish hamda ixcham boshqaruv tizimini shakllantirish toʻgʻrisida” 2024-yil 24-maydagi PF-80-son Farmoniga muvofiq Oʻzbekiston Respublikasi Adliya vazirligi tizimidagi Yuristlar malakasini oshirish markazi, Toshkent davlat yuridik universiteti huzuridagi Yuridik kadrlarni xalqaro standartlar boʻyicha professional oʻqitish markazi, X. Sulaymonova nomidagi Respublika sud ekspertiza markazining Sud ekspertlarining malakasini oshirish oʻquv markazi hamda Arxiv ishi va ish yuritish boʻyicha malaka oshirish ilmiy-metodik markazi negizida Oʻzbekiston Respublikasi Adliya vazirligi huzuridagi Yuridik kadrlarni qayta tayyorlash va malakasini oshirish instituti (keyingi oʻrinlarda — Institut) tashkil etilganligi maʼlumot uchun qabul qilinsin. 2. Quyidagilar Institutning asosiy vazifalari etib belgilansin: zamonaviy talablar va jarayonlarni hisobga olgan holda adliya organlari va muassasalari xodimlari, yuridik xizmat, advokatura, notariat, sud ekspertizasi, arxiv ishi va ish yuritish, ijro intizomi, murojaatlar bilan ishlash, mediatsiya va intellektual mulk sohalari mutaxassislarini qayta tayyorlash va ularning malakasini oshirish; buyurtmachilarga malaka oshirish shakllarini kasbiy ehtiyojdan kelib chiqqan holda mustaqil tanlash imkoniyatini yaratish; kasbiy oʻqitishning ish jarayoni bilan birgalikda amalga oshiriladigan shakllarini (dual taʼlim) joriy qilish va takomillashtirib borish; xalqaro miqyosda Oʻzbekiston Respublikasi manfaatlarini munosib ifoda eta oladigan yuridik kadrlarni xalqaro standartlar boʻyicha professional oʻqitish; oliy maʼlumotga ega boʻlgan shaxslarni yuridik mutaxassislik boʻyicha qayta tayyorlash; umumiy oʻrta, oʻrta maxsus va professional taʼlim muassasalarida huquqiy fanlardan dars beradigan, oliy noyuridik maʼlumotga ega pedagog kadrlarni qayta tayyorlash, shuningdek, professional va oliy taʼlim tizimida huquqiy fanlardan dars beradigan pedagog kadrlarning belgilangan davriylikka muvofiq malakasini oshirish; yuridik va noyuridik sohalarda faoliyat yurituvchi davlat xizmatchilari, xususiy sektor hamda fuqarolik jamiyati institutlari vakillarining huquqiy bilimlarini oshirishga qaratilgan oʻquv kurslarini tashkil qilish; tashkilotlarning ichki hujjatlari, ish yuritish tartiblari, shartnomaviy munosabatlari hamda xodimlarining kasbiy bilim va koʻnikmalarini yuridik jihatdan tahlil qilgan holda, tashkilotlarning tegishli mutaxassislarini talab va ehtiyojlardan kelib chiqib shartnoma asosida manzilli oʻqitish; kasbiy rivojlanish uchun raqamli taʼlim resurslarini yaratish, kadrlarning nazariy bilim va amaliy koʻnikmalarini uzluksiz rivojlantirish hamda davriy baholab borish; kredit-modul tizimidan foydalangan holda kadrlar salohiyatini oshirish, yuridik taʼlimda kazus va keys-texnologiyalar asosida oʻqitishni tashkil etish; adliya organlari va muassasalari faoliyatini, huquqiy xizmatlar koʻrsatish, sud ekspertiza, arxiv ishi va ish yuritish sohalarini ilmiy-metodik va konsultativ jihatdan taʼminlash, shuningdek, ularning faoliyat yoʻnalishlarini tahlil qilgan holda yanada takomillashtirish boʻyicha ilmiy asoslantirilgan takliflar ishlab chiqish; huquqni qoʻllashdagi muammolar va yurisprudensiyaning eng dolzarb masalalari boʻyicha fundamental, amaliy va innovatsion tadqiqotlar loyihalarini, shu jumladan, milliy, xorijiy va xalqaro grantlarni jalb qilgan holda amalga oshirish; qayta tayyorlash va malaka oshirish jarayoni hamda ilmiy faoliyatga yuqori malakali mahalliy va xorijiy mutaxassislarni keng jalb qilish, pedagogika sohasida ilgʻor tajriba almashish borasida xalqaro hamkorlikni keng yoʻlga qoʻyish va rivojlantirish. 3. Quyidagilar: Yuridik kadrlarni qayta tayyorlash va malakasini oshirish institutining tuzilmasi 1-ilovaga muvofiq; Yuridik kadrlarni qayta tayyorlash va malakasini oshirish institutida mutaxassislarni qayta tayyorlash hamda ularning malakasini oshirish tartibi toʻgʻrisidagi nizom 2-ilovaga muvofiq; Yuridik kadrlarni xalqaro standartlar boʻyicha qisqa muddatli professional oʻqitish kurslari toʻgʻrisidagi nizom 3-ilovaga muvofiq; Oliy maʼlumotga ega boʻlgan shaxslarni yuridik mutaxassislik boʻyicha qayta tayyorlash kurslari toʻgʻrisidagi nizom 4-ilovaga muvofiq; Umumiy oʻrta, oʻrta maxsus va professional taʼlim muassasalarida huquqiy fanlardan dars beradigan, oliy noyuridik maʼlumotga ega pedagog kadrlarni qayta tayyorlash kurslari toʻgʻrisidagi nizom 5-ilovaga muvofiq; Yuridik kadrlarni qayta tayyorlash va malakasini oshirish instituti faoliyatini tashkil qilish boʻyicha “yoʻl xaritasi” 6-ilovaga muvofiq tasdiqlansin. 4. Belgilab qoʻyilsinki, Institutda: a) 2025-yil 1-apreldan boshlab: adliya organlari va muassasalari xodimlari hamda yuridik xizmat, advokatura va notariat sohalari boʻyicha yuridik kadrlarning bilim va koʻnikmalarini doimiy oshirib borishni nazarda tutuvchi kredit-modul mexanizmiga asoslangan uzluksiz kasbiy rivojlantirish tizimi joriy etiladi; davlat organlari va tashkilotlari, shuningdek, davlat ishtirokidagi korxonalar hamda boshqa tashkilotlarning yangi ishga qabul qilingan arxiv ishi va ish yuritishga masʼul xodimlari hamda arxiv mutaxassislari olti oy ichida va keyinchalik har uch yilda bir marotaba oʻz malakasini oshiradi; pedagog kadrlar va sud ekspertlarini qayta tayyorlash kurslarida mashgʻulotlar dual taʼlim prinsipi asosida tashkil etiladi; davlat huquqiy siyosati sohasida yaxlit ilmiy tadqiqotlar tizimini yaratish maqsadida tegishli ixtisosliklar, shu jumladan, arxiv ishi va ish yuritish sohasi boʻyicha oliy taʼlimdan keyingi taʼlim joriy etiladi; Institut tadqiqotchilarini tadqiqot sohalari boʻyicha tashkilotlarga biriktirish amaliyoti joriy etiladi, ularning ilmiy-tadqiqot mavzulari biriktirilgan sohalarning aniq muammolarini hal etishga yoʻnaltiriladi; adliya organlari va muassasalari xodimlariga navbatdagi martaba darajalari ular Institutning maxsus malaka oshirish kurslarini muvaffaqiyatli bitirgandan soʻng beriladi; b) 2025-yil 1-maydan boshlab oilaviy mediatsiya ishlari boʻyicha fuqarolar yigʻini raislari professional mediatorlikka bepul oʻqitiladi. Bunda: 2025-yil davomida Oʻzbekiston mahallalari uyushmasi bilan kelishilgan holda har bir tumanda (shaharda) 5 nafardan fuqarolar yigʻini raislari oʻqitiladi; kelgusida barcha fuqarolar yigʻini raislari professional mediatorlikka bosqichma-bosqich oʻqitib boriladi; professional mediatorlikka oʻqitilgan fuqarolar yigʻini raislari otaning (onaning) voyaga yetmagan farzandlari uchun ota-onalik huquqlarini taʼminlash bilan bogʻliq nizolar boʻyicha mediatorlik faoliyatini bepul amalga oshiradi; v) 2025-yil 1-iyundan boshlab: taʼlim jarayonlarini boshqarish va avtomatlashtirish boʻyicha xalqaro standartlar va texnologiyalarni joriy etish orqali “Raqamli institut” platformasi yaratilib, unda yuridik kadrlarga oʻz kasbiy rivojlanish ehtiyojlarini qondirishga yoʻnaltirilgan malaka oshirish shakllari va dasturlarini mustaqil tanlash va oʻzlashtirish imkoniyati yaratiladi; “Raqamli institut” platformasi orqali yuridik kadrlar tegishli bilim va koʻnikmalar boʻyicha kasbiy tekshiruvdan oʻtkaziladi hamda natijasiga koʻra yuridik kadrlarning kompetensiya pasporti va individual kasbiy rivojlanish dasturi tuziladi hamda ushbu dastur orqali kadrlar malaka oshirishga yoʻnaltiriladi; tinglovchilarning malaka oshirishga boʻlgan ehtiyojini aniqlash uchun raqamli portfolio tizimi joriy qilinadi, ularning kasbiy faoliyat samaradorligi baholanadi va reytingi yuritiladi; oʻquv jarayoni amaliy va huquqiy nizolarni tahlil qilishga qaratilgan bilim va koʻnikmalarga asoslangan yondashuvga muvofiq tashkil etiladi, ularning kamida 40 — 50 foizi amaliy mashgʻulotlarga ajratiladi; mantiqiy fikrlash, tahlil va tadqiqotga yoʻnaltirilgan zamonaviy texnologiyalar va taʼlimning ilgʻor yondashuvlari joriy etiladi; g) 2025-2026-yillarda umumiy oʻrta taʼlim muassasalarida huquqiy fanlardan dars beradigan oliy noyuridik maʼlumotga ega pedagog kadrlar kasbiy qayta tayyorlash kurslarida bepul oʻqitiladi. 5. Oʻzbekiston Respublikasi Adliya vazirligi (keyingi oʻrinlarda — Adliya vazirligi) Institut va Toshkent davlat yuridik universiteti bilan birgalikda: a) yuridik kadrlarni xalqaro standartlar boʻyicha qisqa muddatli professional oʻqitish kurslarini tashkil etish maqsadida: ikki oy muddatda tinglovchilarning investitsiya va tijorat faoliyatida xalqaro huquq asoslarini oʻzlashtirishini, xalqaro xususiy, tijorat huquqi, xalqaro arbitrajning moddiy va protsessual huquq normalarini amalda qoʻllash, ilgʻor advokatlik texnikasi, aktivlarni xalqaro qidirish va qaytarish texnikasi toʻgʻrisidagi qonunchilik hujjatlariga rioya qilish sohasida oʻqitishni taʼminlash boʻyicha oʻquv dasturlarini ishlab chiqsin; doimiy ravishda tijorat arbitraji sohasidagi xalqaro yuridik amaliyotni, shuningdek, bu borada mamlakatlarning huquqiy pozitsiyasini ishlab chiqish va himoya qilishning zamonaviy tendensiyalarini oʻrganib, oʻquv faoliyatiga jalb qilib borsin; tinglovchilarning xalqaro investitsiya va tijorat faoliyati, xalqaro arbitraj ish yurituvini huquqiy jihatdan taʼminlash sohalarida protsessual va boshqa huquqiy hujjatlarni tayyorlash, huquq va xalqaro shartnomalar normalarini talqin qilish boʻyicha koʻnikmalarini takomillashtirib borsin; b) 2025-yil 1-iyundan boshlab mamlakatimizda yaratilayotgan zamonaviy biznes va tadbirkorlik muhitida investorlar huquq va manfaatlarining ishonchli himoyasini taʼminlash maqsadida “ingliz huquqining fundamental asoslari” boʻyicha maxsus oʻquv kurslarini yoʻlga qoʻysin, bunda shartnoma huquqi, arbitraj tartib-taomillari, investitsiya huquqi, advokatlik texnikasi, nizolarni muqobil hal qilish asoslari boʻyicha oʻquv jarayonlari tashkil etilishini taʼminlasin; v) bir oy muddatda intellektual mulk sohasidagi kadrlarning malakasini oshirib borish oʻquv dasturlarini ishlab chiqsin va ular asosida oliy taʼlim va ilmiy-tadqiqot tashkilotlari, aholi va tadbirkorlik subyektlari uchun “IP Management” (intellektual mulkni boshqarish) oʻquv kurslarini tashkil qilib borsin; g) ikki oy muddatda yuridik amaliyotda zamonaviy texnologiyalarni qoʻllashning asosiy jihatlari, jumladan, yuridik jarayonlarni avtomatlashtirish, keng hajmli maʼlumotlarni (big data) tahlil qilish hamda huquqiy ekspertizada sunʼiy intellekt tizimlaridan foydalanish boʻyicha adliya organlari va yuridik xizmatlar xodimlarining malakasini oshirish va ularni yuridik sohaning raqamli transformatsiyasi talablari asosida tayyorlash maqsadida Legal Tech va sunʼiy intellekt kompleks oʻquv dasturini ishlab chiqsin va amaliyotga joriy etsin; d) ikki oy muddatda adliya organlari va muassasalari xodimlariga martaba darajalarini berish uchun maxsus malaka oshirish kurslarining oʻquv dasturlarini ishlab chiqsin. 6. Belgilansinki: Institut Vazirlik qoshidagi Yuristlar malakasini oshirish markazi, Toshkent davlat yuridik universiteti huzuridagi Yuridik kadrlarni xalqaro standartlar boʻyicha professional oʻqitish markazi, X. Sulaymonova nomidagi Respublika sud ekspertiza markazining Sud ekspertlarining malakasini oshirish oʻquv markazi hamda Arxiv ishi va ish yuritish boʻyicha malaka oshirish ilmiy-metodik markazining huquq va majburiyatlari boʻyicha huquqiy vorisi hisoblanadi, shu jumladan, ushbu muassasalarning balansida boʻlgan mol-mulki va tovar-moddiy boyliklari xatlovdan oʻtkazilgan holda Institutga beriladi; Institut davlat taʼlim muassasasi hisoblanadi; Institutga Oʻzbekiston Respublikasi adliya vaziri tomonidan lavozimga tayinlanadigan va lavozimdan ozod etiladigan direktor rahbarlik qiladi, uning maqomi, transport, mehnatga haq toʻlash, moddiy ragʻbatlantirish va tibbiy taʼminoti shartlari oliy taʼlim muassasalari rektorlariga tenglashtiriladi; Institutning rahbar xodimlari va professor-oʻqituvchilariga oliy taʼlim muassasalarida amalda boʻlgan mehnatga haq toʻlash miqdorlari, qolgan xodimlariga esa Vazirlik markaziy apparati xodimlari mehnatiga haq toʻlashning (shu jumladan, ragʻbatlantirish koeffitsiyenti, alohida mehnat sharoitlari uchun va boshqa toʻlovlar) amaldagi miqdorlari qoʻllaniladi; Institutning Pedagoglar markazi mudiri mehnatga haq toʻlash va moddiy ragʻbatlantirish shart-sharoitlari boʻyicha oliy taʼlim muassasalarining kafedra mudiri lavozimiga tenglashtiriladi; Institutda oʻquv mashgʻulotlarini oʻtkazish uchun jalb qilinadigan mutaxassislar mehnatiga Institutni rivojlantirish jamgʻarmasi mablagʻlari hisobidan soatbay haq toʻlash tartibi asosida haq toʻlanadi, bunda Institutga belgilangan miqdorni ikki yuz foizgacha oshirish huquqi beriladi; Institutni rivojlantirish jamgʻarmasi mablagʻlarining hamda shartnoma asosida ishlarni bajarish va xizmat koʻrsatishdan tushadigan boshqa mablagʻlarning (ularni amalga oshirish uchun xarajatlarini chegirib tashlagan holda) sakson foizgacha qismini Institut xodimlarini ijtimoiy himoya qilish va moddiy ragʻbatlantirish tadbirlariga yoʻnaltirish huquqi beriladi. 7. Shunday tartib oʻrnatilsinki, unga muvofiq: Institutda yuridik mutaxassislik boʻyicha qayta tayyorlash oʻquv kurslarini tugatgan va diplom olgan shaxslar yuridik xizmatlarda, davlat xizmatlari markazlari, fuqarolik holati dalolatnomalarini yozish organlarida barcha lavozimlarda, shuningdek, advokatura va notariat tizimida oliy yuridik maʼlumot talab etilmaydigan lavozimlarda ishlash huquqiga ega boʻladi; Institutda oliy taʼlim muassasalarining huquqiy fanlardan dars beradigan professor-oʻqituvchilari qonunchilikda belgilangan tartibda qayta tayyorlanadi va ularning malakasi oshiriladi hamda qayta tayyorlash va malaka oshirish kurslaridan muvaffaqiyatli oʻtgan tinglovchilarga qatʼiy hisobda turadigan davlat namunasidagi hujjat hisoblanadigan malaka attestati beriladi; Institutda kadrlarning malakasini oshirish xarajatlari adliya organlari va muassasalari xodimlari hamda davlat taʼlim muassasalarida huquqiy fanlardan dars beradigan pedagog kadrlar uchun Davlat budjeti mablagʻlari hisobidan qoplanadi, qolgan tinglovchilar uchun shartnoma asosida haq evaziga amalga oshiriladi; qayta tayyorlash kurslarida oʻqish uchun Institut bilan buyurtmachi oʻrtasida belgilangan tartibda shartnoma (toʻlov kontrakti) rasmiylashtiriladi; Vazirlik xodimlari, Institutning pedagog va boshqa xodimlari hamda tinglovchilarini xorijiy yuridik kompaniyalar, xalqaro arbitraj institutlari va xorijiy taʼlim tashkilotlariga stajirovka va malaka oshirishga yuborish bilan bogʻliq xarajatlar budjetdan tashqari Adliya organlari va muassasalarini rivojlantirish jamgʻarmasi mablagʻlari, Institutning budjetdan tashqari mablagʻlari, shuningdek, kelishuvga asosan tinglovchi yoki uning ish joyi yoxud homiylik mablagʻlari hisobidan ham qoplanishi mumkin. 8. Institut faoliyatini moliyalashtirish: Davlat budjeti mablagʻlari, toʻlov-kontrakt asosida oʻqitishdan tushadigan mablagʻlar, Institutning budjetdan tashqari mablagʻlari, xoʻjalik faoliyatidan va shartnoma asosida xizmatlar koʻrsatishdan tushadigan tushumlar, homiylik xayriyalari va grantlar hamda qonunchilik hujjatlarida taqiqlanmagan boshqa manbalar hisobidan amalga oshirilishi; 2025-yilda Oʻzbekiston Respublikasining respublika budjetidan birinchi darajali budjet mablagʻlarini taqsimlovchi sifatida Vazirlikka ajratilgan mablagʻlar doirasida amalga oshirilishi, 2026-yildan boshlab Davlat budjeti parametrlarida nazarda tutilishi belgilansin. 9. Quyidagi huquqlar berilsin: a) Oʻzbekiston Respublikasi adliya vaziriga: Institut ustavini ishlab chiqish va tasdiqlash; zarur hollarda Institut tuzilmasiga xodimlarning umumiy cheklangan soni va mehnatga haq toʻlash jamgʻarmasi doirasida oʻzgartirishlar kiritish hamda Institutning budjetdan tashqari mablagʻlari hisobidan qoʻshimcha shtatlar joriy etish; b) Institutga: buyurtmachi tashkilotlarning ehtiyojlarini inobatga olgan holda malaka talablari, oʻquv rejalari va dasturlarini mustaqil ravishda ishlab chiqish va tasdiqlash; ilmiy, taʼlim, noshirlik, matbaa va qonunchilikda taqiqlanmagan boshqa faoliyatni amalga oshirish boʻyicha pulli xizmatlar koʻrsatish; huquqiy sohaning dolzarb masalalari hamda Institutning real imkoniyatlaridan kelib chiqib, yangi malaka oshirish va qayta tayyorlash dasturlarini ochish; Institutning budjetdan tashqari mablagʻlari hisobidan moliyalashtiriladigan ilmiy-tadqiqot grantlarini eʼlon qilish va amalga oshirish; taʼlim jarayoniga zamonaviy pedagogika texnologiyalarini qoʻllay oladigan sudyalar, advokatlar, huquqni muhofaza qiluvchi organlar xodimlari va boshqa amaliyotchi mutaxassislarni, mahalliy hamda xorijiy professor-oʻqituvchilarni shartnoma asosida soatbay va oʻrindoshlik shartlarida jalb etish, shuningdek, xorijiy mutaxassislarning ish haqi va boshqa toʻlovlari miqdorlarini belgilash hamda mazkur toʻlovlarni Institutning budjetdan tashqari mablagʻlari hisobidan amalga oshirish; professor-oʻqituvchilarning oʻquv yuklamasini, shuningdek, oʻquv-uslubiy va ilmiy ishlarini belgilash; Iqtisodiyot va moliya vazirligi bilan kelishilgan holda shartnoma asosida oʻqitish qiymatlarini mustaqil belgilash (qayta tayyorlash kurslari va yuridik kadrlarni xalqaro standartlar boʻyicha professional oʻqitish kurslari bundan mustasno); v) Institut direktoriga: yetakchi xorijiy oliy taʼlim va ilmiy-tadqiqot tashkilotlari bilan kadrlarni tayyorlash va ularning malakasini oshirish, shuningdek, qoʻshma taʼlim dasturlarini amalga oshirish borasida oʻzaro hamkorlik toʻgʻrisida memorandum va bitimlar tuzish; Institut xodimlariga Vazirlik va Institutning budjetdan tashqari mablagʻlari hisobidan lavozim maoshining ikki yuz foizigacha oylik ustamalar belgilash, shuningdek, ushbu ustamalarni belgilashning tartibi va mezonlarini Vazirlik bilan kelishilgan holda tasdiqlash. 10. Vazirlik manfaatdor vazirlik va idoralar bilan birgalikda: a) uch oy muddatda: zamonaviy axborot-kommunikatsiya texnologiyalari va xorijiy tajriba asosida Institutning budjetdan tashqari mablagʻlari hisobidan “Raqamli institut” elektron platformasini yaratish choralarini koʻrsin; elektron platforma tizimida diagnostika va raqamli portfolio tizimini ishlab chiqsin hamda amaliyotga joriy qilsin; advokatlar va yuridik xizmatlar xodimlarining ixtisoslashuvi boʻyicha oʻquv dasturlarini ishlab chiqsin hamda ular asosida zarur oʻquv kontentlarini tayyorlasin; malaka oshirish kurslari boʻyicha oʻquv kontentlarini yaratish uchun malakali mahalliy va xorijiy mutaxassislarni keng jalb qilsin va ularni videodarslar, interfaol dasturlar, tahliliy materiallar bilan boyitish choralarini koʻrsin; Internet jahon axborot tarmogʻi orqali aholining keng qatlami oʻrtasida ularning huquqiy savodxonligini oshirishga qaratilgan masofaviy oʻquv kurslarini tashkil qilishni yoʻlga qoʻysin; b) quyidagi ustuvor masalalarda Institutga har tomonlama koʻmaklashib borsin: Institutni strategik rivojlantirish, uning xalqaro nufuzini oshirish, taʼlim faoliyatini xalqaro standartlar darajasiga koʻtarish, ilmiy-pedagogik va moddiy-texnik salohiyatini kuchaytirish; doimiy ravishda kadrlar malakasini oshirishning ilgʻor shakl va usullarini joriy etish, oʻquv-metodik resurslarni ishlab chiqish, taʼlim dasturlarini doimiy takomillashtirish; kadrlar buyurtmachilari bilan manfaatli hamkorlikni yoʻlga qoʻyish, yuridik kadrlarning kasbiy oʻsishlarini monitoring qilish, shuningdek, yetakchi xorijiy taʼlim va ilmiy-tadqiqot muassasalari bilan hamkorlik aloqalarini kengaytirish; professor-oʻqituvchilar va tinglovchilar stajirovka oʻtashi uchun zarur shart-sharoitlarni yaratish, shu jumladan, ularning malakasini oshirish sohasida xalqaro hamkorlikni yoʻlga qoʻyish va rivojlantirish; ilmiy ishlanmalar natijalarini qonun ijodkorligi faoliyati hamda huquqni qoʻllash amaliyotiga joriy etish. 11. Oʻzbekiston Respublikasi Tashqi ishlar vazirligi yuridik kompaniyalar, xalqaro arbitraj institutlari va xorijiy taʼlim tashkilotlari bilan hamkorlik qilishda Institutga koʻmaklashsin. 12. Respublika va mahalliy ijro etuvchi hokimiyat organlari hamda xoʻjalik birlashmalari zaruratga qarab, oʻz kadrlarining huquqiy bilimlarini oshirish hamda xalqaro standartlar asosida oʻqitish uchun doimiy ravishda tegishli mutaxassislarini Institutga yoʻnaltirib borsin. 13. Oʻzbekiston Respublikasi Hukumatining 7-ilovaga muvofiq ayrim qarorlariga oʻzgartirish va qoʻshimchalar kiritilsin. 14. Oʻzbekiston Respublikasi Hukumatining 8-ilovaga muvofiq ayrim qarorlari oʻz kuchini yoʻqotgan deb hisoblansin. 15. Vazirlik uch oy muddatda manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni ushbu qarorga muvofiqlashtirsin. 16. Ushbu qarorning bajarilishini nazorat qilish Oʻzbekiston Respublikasi adliya vaziri A.D. Tashkulov zimmasiga yuklansin. DirektorInstitut kengashiDirektorning oʻquv ishlari boʻyicha birinchi oʻrinbosariDirektorning moliya-iqtisod va xoʻjalik ishlari boʻyicha oʻrinbosariDirektorning ilmiy ishlar va xalqaro hamkorlik boʻyicha oʻrinbosariOʻquv-uslubiy boʻlim 4Buxgalteriya va reja-moliya boʻlimi2Yuridik kadrlarni xalqaro standartlar boʻyicha professional oʻqitish fakulteti3Raqamli taʼlim texnologiyalari markazi3Maʼmuriy-xoʻjalik va mehnatni muhofaza qilish boʻlimi 2Xalqaro hamkorlik va loyihalar boʻlimi2MediastudiyaMarketing va buyurtmachilar bilan aloqalar boʻlimi*Ilmiy-innovatsion tadqiqotlarni muvofiqlashtirish boʻlimi 2Pedagoglar markazi**19Tashkiliy-nazorat boʻlimi*Inson resurslari boʻyicha bosh mutaxassis1Matbuot kotibi*Yuriskonsult*Institut nashrlari*Axborot-resurs markazi 1 1. Ushbu Nizom Oʻzbekiston Respublikasi Adliya vazirligi huzuridagi Yuridik kadrlarni qayta tayyorlash va malakasini oshirish institutida (keyingi oʻrinlarda — Institut) hamda buyurtmachi tashkilotlarda adliya organlari va muassasalari xodimlari, yuridik xizmat, advokatura, notariat, patent vakillari, mediatsiya, intellektual mulk, arxiv ishi va ish yuritish hamda boshqa sohalar boʻyicha mutaxassislarni qayta tayyorlash va ularning malakasini oshirish tartibini belgilaydi. Institutda yuridik kadrlarni xalqaro standartlar boʻyicha qisqa muddatli professional oʻqitish, oliy maʼlumotga ega boʻlgan shaxslarni yuridik mutaxassislik boʻyicha qayta tayyorlash, umumiy oʻrta, oʻrta maxsus va professional taʼlim muassasalarida huquqiy fanlardan dars beradigan, oliy noyuridik maʼlumotga ega pedagog kadrlarni qayta tayyorlash, professional va oliy taʼlim tizimida huquqiy fanlardan dars beradigan pedagog kadrlarning belgilangan davriylikka muvofiq malakasini oshirish hamda sud ekspertlarini qayta tayyorlash, ularning malakasini va huquqiy bilimlarini oshirish qonunchilikda belgilangan tartibda amalga oshiriladi. 2. Ushbu Nizomda quyidagi asosiy tushunchalar qoʻllaniladi: buyurtmachi — qayta tayyorlash va malaka oshirish kurslarida taʼlim olish uchun murojaat qilgan jismoniy yoki yuridik shaxs; malaka talablari — tinglovchilarning umumiy bilim va kasb tayyorgarligi darajasiga qoʻyiladigan talablar majmui; qayta tayyorlash — davlat va jamiyat qurilishi sohasini yanada demokratlashtirish jarayonlari, shuningdek, davlat hokimiyati hamda boshqaruvi sohasida xalqaro standartlar va talablarni hisobga olgan holda ishlab chiqilgan oʻquv dasturlari asosida zarur bilim, koʻnikma va malakalarni oʻzlashtirish orqali yangi kasbiy faoliyatga yoʻnaltirishga qaratilgan oʻqitish shakli; malaka oshirish — tegishli oʻquv dasturlari talablaridan kelib chiqqan holda, mutaxassislarning malaka va koʻnikmalarini muntazam ravishda yangilab borish orqali ularning kasbiy bilim va mahorati oshirilishini taʼminlashga qaratilgan oʻqitish shakli; maxsus tayyorlash — muayyan kasbni egallash uchun talabgorlarning tegishli soha boʻyicha ishlash va ish yuritishga yoʻnaltirilgan zarur bilim, koʻnikma va malakalarini shakllantirishga qaratilgan oʻqitish shakli; pedagog-maslahatchi — taʼlim jarayonida tegishli oʻquv kursi (moduli) boʻyicha tinglovchilar faoliyatini muvofiqlashtiruvchi va yoʻnaltiruvchi, metodik yordam koʻrsatuvchi, oʻqish va bilishni nazorat qiluvchi subyekt; tinglovchi — tegishli toʻlovni amalga oshirgan va oʻquv kurslariga qabul qilingan jismoniy shaxs; oʻquv dasturi — oʻquv kursining taʼlim mazmunini, uning tinglovchilar tomonidan oʻzlashtirilishining maqsadga muvofiq usullarini tashkil etishni nazarda tutadigan, axborot manbai boʻlgan, mutaxassisliklarning malaka talablari, oʻquv kursining asosiy mazmuni va metodik tuzilishini aniqlab beruvchi asosiy hujjat; oʻquv rejasi — bloklar va oʻquv fanlari (kurslar)ning nomlarini, ularni oʻzlashtirish uchun ajratilgan soatlar hajmini hamda tinglovchilarning bilimlarini nazorat qilish shakllarini belgilab beruvchi asosiy hujjat; huquqiy bilimlarni oshirish — tegishli sohada faoliyat yuritish uchun lozim boʻlgan huquqiy bilimlarni egallash va amaliyotda qoʻllay olish koʻnikmalarini shakllantirish. 3. Ushbu Nizomga koʻra Institutda oʻquv kurslari quyidagi taʼlim dasturlari asosida tashkil etiladi: adliya organlari va muassasalari xodimlari uchun — davomiyligi 144 soat, zaxiradagi rahbar xodimlar uchun — 72 soat, martaba darajalarini olish uchun — 36 soatdan 72 soatgacha boʻlgan malaka oshirish kurslari (qisqa muddatli kurslar bundan mustasno); advokat, notarius va yuridik xizmat xodimlari, patent vakillari uchun — davomiyligi 72 soat boʻlgan malaka oshirish kurslari (qisqa muddatli kurslar bundan mustasno); davlat organlari va tashkilotlari, shuningdek, davlat ishtirokidagi korxonalar hamda boshqa tashkilotlarning yangi ishga qabul qilingan arxiv ishi va ish yuritishga masʼul xodimlari hamda arxiv mutaxassislari uchun — davomiyligi 36 soatdan 72 soatgacha boʻlgan malaka oshirish kurslari (qisqa muddatli kurslar bundan mustasno); davlat organlari va tashkilotlarining jismoniy va yuridik shaxslar murojaatlari bilan ishlaydigan xodimlari uchun — davomiyligi 12 soat boʻlgan malaka oshirish kurslari; nizolarni sudgacha muqobil hal qilish mexanizmi sifatida mediatsiya institutida faoliyat yuritadigan mediatorlar uchun — davomiyligi 36 soatdan 72 soatgacha boʻlgan maxsus tayyorlash hamda 24 soatdan iborat malaka oshirish kurslari; intellektual mulk huquqi sohasiga oid kasbiy bilim va koʻnikmalarni oshirish boʻyicha qisqa muddatli oʻquv kurslari; davlat organlari va tashkilotlarining ijro intizomiga masʼul xodimlari uchun qisqa muddatli malaka oshirish kurslari; yuridik va noyuridik sohalarda faoliyat yurituvchi davlat xizmatchilari, xususiy sektor hamda fuqarolik jamiyati institutlari vakillarining huquqiy bilimlarini oshirishga qaratilgan qisqa muddatli oʻquv kurslari. Institutga zaruratga koʻra oʻquv kurslarining davomiyligi va oʻquv dasturlarining hajmiga oʻzgartirish kiritish, shuningdek, yangi malaka oshirish va qayta tayyorlash dasturlarini ochish huquqi beriladi. 4. Institutda tashkil etiladigan oʻquv kurslari (maxsus tayyorlash kurslari va qisqa muddatli oʻquv kurslari bundan mustasno) buyurtmachi tashkilotlar bilan kelishilgan holda ishlab chiqilgan va Institut direktori tomonidan tasdiqlanadigan oʻquv dasturlari asosida faoliyat koʻrsatadi. 5. Institutda tashkil etiladigan kurslarda tinglovchining asosiy ish joyidan ajralgan yoki ajralmagan holda oʻqitiladi. Institutda tashkil etiladigan kurslarda auditoriya oʻquv yuklamasining eng koʻp hajmi, qoida tariqasida, haftasiga 36 soat etib belgilanadi. 6. Oʻqitish davomiyligi, qoida tariqasida: qayta tayyorlash kurslarida — 16 — 24 haftani; maxsus tayyorlash kurslarida — 1 — 4 haftani; malaka oshirish kurslarida — 1 — 4 haftani tashkil etadi. 7. Oʻquv kurslarida oʻquv jarayoni, qoida tariqasida, 25 nafardan ortiq boʻlmagan tinglovchilardan iborat akademik guruhlarda tashkil qilinadi. Bunda auditoriya mashgʻulotlari barcha turlarining davomiyligi Institut tomonidan belgilanadi, lekin 80 daqiqadan oshmasligi va oʻquv mashgʻulotlari oraligʻidagi tanaffus 10 daqiqadan kam boʻlmasligi lozim. 8. Qayta tayyorlash kurslarida oʻquv jarayoni buyurtmachi tashkilotlar bilan kelishilgan holda, Institut kengashi tomonidan tasdiqlangan oʻquv rejasi va dasturlari asosida tashkil etiladi hamda oʻquv mashgʻulotlari jadvali boʻyicha amalga oshiriladi. Maxsus tayyorlash kurslarida oʻquv jarayoni Institut tomonidan ishlab chiqilgan va tasdiqlangan oʻquv dasturlari asosida tashkil etiladi hamda oʻquv mashgʻulotlari jadvali boʻyicha amalga oshiriladi. 9. Tinglovchilar qayta tayyorlash va maxsus tayyorlash kurslarida Institut bilan tuziladigan shartnomaga (keyingi oʻrinlarda — shartnoma) muvofiq toʻlov asosida oʻqitiladi. 10. Buyurtmachi qayta tayyorlash va maxsus tayyorlash kurslarini tashkil etish uchun onlayn tarzda (Institutning rasmiy veb-sayti yoki maxsus elektron dasturlar orqali) yoki bevosita Institutga murojaat qiladi. 11. Qayta tayyorlash va maxsus tayyorlash kurslariga tinglovchilar buyurtmachining murojaatiga asosan Institut direktorining buyrugʻi bilan qabul qilinadi. 12. Oʻquv jarayonida oʻquv mashgʻulotlarining quyidagi asosiy turlari qoʻllaniladi: maʼruza; seminar; amaliy (laboratoriya) mashgʻulotlari. Oʻquv mashgʻulotlarining qoʻshimcha turlari — klinik taʼlim, sud majlislari imitatsiyasi (moot court), sayyor mashgʻulotlar va dars mashgʻulotlarini tashkil etishning amaliyotga yoʻnaltirilgan zamonaviy shakllari — keys-stadi, ilmiy taqdimotlar, jamoada ishlash va boshqalar ham qoʻllanilishi mumkin. 13. Masofaviy taʼlim shaklidagi oʻquv kurslarida oʻquv jarayoni maxsus taʼlim platformalarida onlayn (real vaqt rejimida) va oflayn (tegishli oʻquv-metodik resurslarni mustaqil ravishda oʻzlashtirish) rejimda tashkil qilinadi. 14. Qayta tayyorlash kurslarida tinglovchilarning bilimi, qoida tariqasida, quyidagi nazorat turlari boʻyicha baholanadi: joriy nazorat; oraliq nazorat; yakuniy nazorat. 15. Masofaviy taʼlim shaklida tashkil etilgan qayta tayyorlash kurslarida yakuniy nazorat, qoida tariqasida, tinglovchining bevosita ishtirokida Institut auditoriyalarida oʻtkaziladi. Asosiy ish joyidan ajralmagan holda masofaviy taʼlim olayotgan tinglovchilarga yakuniy nazorat topshirish vaqtida oʻrtacha oylik maoshi saqlangan qoʻshimcha taʼtil beriladi. 16. Qayta tayyorlash va maxsus tayyorlash kurslarida tinglovchilar bilimini baholash shakllari hamda ularni oʻtkazish tartibiga doir talablar Institut tomonidan tasdiqlanadi. Bunda tinglovchilarning fanlar (kurslar)ni oʻzlashtirish darajasining nazorati elektron tizim orqali amalga oshiriladi. Muayyan nazorat turlaridan oʻtolmagan tinglovchilarga faqat bir marta qayta topshirish imkoniyati beriladi. 17. Oʻzbekiston Respublikasi adliya vazirining buyrugʻi bilan qayta tayyorlash kurslari tinglovchilarining Davlat attestatsiyasini oʻtkazish boʻyicha davlat attestatsiya komissiyasi tuziladi. 18. Tinglovchilarning Davlat attestatsiyasini tashkil etish va oʻtkazishga doir talablar Institut kengashi tomonidan tasdiqlanadi. 19. Davlat attestatsiya komissiyasining qarori Institut direktori tomonidan tinglovchilarga belgilangan namunadagi diplomlarni berish toʻgʻrisidagi buyruq qabul qilish uchun asos hisoblanadi. 20. Davlat attestatsiyasi yakunlari boʻyicha qoniqarsiz baho olgan shaxslarga faqat bir marta keyingi qayta tayyorlash kurslarida Davlat attestatsiyasini takroran topshirish imkoniyati beriladi. 21. Davlat attestatsiya komissiyasi aʼzolari mehnatiga haq toʻlash mehnatga soatbay haq toʻlashning belgilangan miqdorlaridan kelib chiqqan holda belgilanadi. 22. Qayta tayyorlash kurslarining oʻquv rejasiga kiritilgan oʻquv fanlarni (kurslarni) oʻzlashtirmagan tinglovchilar Davlat attestatsiyasiga qoʻyilmaydi. 23. Qayta tayyorlash kursini tamomlagan, yakuniy nazoratlarni muvaffaqiyatli topshirgan tinglovchilarga mazkur Nizomga 1-ilovada belgilangan namunadagi diplom beriladi. Qayta tayyorlashga ikkinchi oliy taʼlim sifatida qaralmaydi. Qayta tayyorlash natijasida beriladigan hujjat (diplom) faqat muayyan lavozimda faoliyat koʻrsatish huquqini beradi. Maxsus tayyorlash kursi boʻyicha yakuniy nazoratdan muvaffaqiyatli oʻtgan tinglovchilarga mazkur Nizomga 2-ilovada belgilangan namunadagi sertifikat beriladi. 24. Malaka oshirish kurslarida oʻqish muddati Institut bilan kelishilgan holda buyurtmachi tashkilotlar tomonidan tasdiqlanadigan taʼlim oluvchilarning malaka oshirish kurslari vaqti, shakli va yoʻnalishi koʻrsatilgan taqsimot-rejalarga muvofiq belgilanadi. 25. Buyurtmachi tashkilotlar tomonidan taqsimot-rejalar yarim yil uchun tuziladi hamda har yili iyun va dekabr oyining 15-sanasiga qadar tasdiqlanib, Institutga yetkaziladi. 26. Buyurtmachi tashkilotlar taqsimot-rejalarga asosan oʻqishi belgilangan xodimlarining malaka oshirish kurslarida qatnashishlarini taʼminlaydi. 27. Tinglovchilar malaka oshirish kurslarida Institut bilan shartnomaga muvofiq toʻlov asosida oʻqitiladi. 28. Malaka oshirish kurslariga tinglovchilarni qabul qilish Institut direktorining buyrugʻi bilan, qoida tariqasida, oʻquv kurslari boshlangan kunning oʻzida rasmiylashtiriladi. Institut tinglovchilarning malaka oshirish kurslariga oʻz vaqtida kelmaganligi yoki ularda qatnashmaganligi haqida buyurtmachi tashkilotlarga xabar beradi. Malaka oshirish kurslariga uzrli sabablarga koʻra oʻz vaqtida kelmagan tinglovchilarga oʻqishning tegishli yoʻnalishi boʻyicha navbatdagi malaka oshirish kurslarida oʻqishga ruxsat beriladi. 29. Malaka oshirish kurslarida oʻquv jarayoni Institut direktorining oʻrinbosari tomonidan tasdiqlanadigan mashgʻulotlar jadvali boʻyicha amalga oshiriladi. 30. Malaka oshirish jarayonlari quyidagi shakllarni oʻz ichiga oladi: oʻquv mashgʻulotlarini bevosita Institutda tashkil etish; oʻquv mashgʻulotlarini xodimning ish joyida tashkil etish; kredit-modul tizimi asosida oʻqitish; masofaviy taʼlim. 31. Oʻquv mashgʻulotlarini tashkil etish tegishli ixtisoslik yoʻnalishlari boʻyicha ishlab chiqilgan oʻquv dasturlarini oʻzlashtirishdan iborat. Oʻquv mashgʻulotlari 1+3, 2+2 yoki 3+1 sxemalari boʻyicha (tegishli ravishda 25, 50 yoki 75 foiz — mustaqil ravishda bilim orttirish, 75, 50 yoki 25 foiz — bevosita Institutda) masofaviy taʼlim yoki manfaatdor tashkilotlar bazasida yakka tartibdagi topshiriqlarni bajarish shaklida tashkil etilishi mumkin. Oʻqitishning bunday shakllari axborot uzatishning zamonaviy axborot-kommunikatsiya vositalarini qoʻllash imkoniyati mavjud boʻlgan taqdirda qoʻllaniladi. 32. Oʻquv mashgʻulotlarini xodimning ish joyida tashkil etish ishdan ajralmagan holda xizmat joyiga Institut tomonidan mutaxassislarni jalb etib, tegishli oʻquv dasturlarini oʻzlashtirishdan iborat. Oʻquv mashgʻulotlari xodimning ish joyida buyurtmachi tashkilotlar bilan kelishilgan holda, Institut direktori tomonidan tasdiqlanadigan malaka oshirishning yakka tartibdagi rejasi asosida tashkil etiladi. Malaka oshirishning yakka tartibdagi rejasida xodim tomonidan oʻquv dasturida belgilangan mavzularni (modullarni) mustaqil oʻzlashtirish tartibi, mutaxassislarni jalb qilish hamda yakuniy sinov imtihonini topshirish shakli va muddatlari koʻrsatiladi. Bunda xodim tomonidan oʻquv dasturida belgilangan mavzularni (modullarni) oʻzlashtirish uchun koʻpi bilan bir oy muddat belgilanadi. Malaka oshirishning ushbu shakli boʻyicha oʻquv jarayoni tinglovchilar soni, qoida tariqasida, kamida oʻn nafar boʻlgan guruhlarda tashkil etiladi. 33. Kredit-modul tizimi boʻyicha malaka oshirish mutaxassis kadrlar malakasini oshirishning belgilangan davriyligiga rioya qilingan holda oʻquv dasturi modullarini uzluksiz, mustaqil ravishda oʻzlashtirib borishni nazarda tutadi. Institut direktori oʻquv dasturining har bir moduli boʻyicha modul rahbarini, yaʼni alohida modulni oʻqitishning sifati, oʻquv materialini shakllantirish, shuningdek, barcha turdagi nazorat savollarini tuzish, tinglovchilar bilimini tekshirishda yagona standartlarni taʼminlashga masʼul boʻlgan pedagog xodimni belgilaydi. Modullar boʻyicha tinglovchilar bilimi yil davomida nazorat jadvallari va baholash mezonlari asosida baholab boriladi. Modulning oʻquv dasturi mazmunini oʻzlashtirish kreditni, yaʼni tinglovchilarning oʻquv yuklama hajmini aniqlashning shartli birligini qoʻllagan holda belgilanadi. Kredit tinglovchi tomonidan tegishli oʻquv ishlarini (modul xususiyati, mutaxassislarning malaka va koʻnikmalarini muntazam ravishda yangilab borish uchun oʻquv ishlarining muhimligidan kelib chiqib Institut tomonidan belgilanadigan) bajarishga sarflanadigan vaqtdan (soatlardan) tashkil topadi. Har bir modul mustaqil kreditga ega boʻladi. Oʻquv kurslari boʻyicha bir kredit tarkibi va oʻqish davrini tamomlash uchun tinglovchi tomonidan toʻplanishi lozim boʻlgan kreditlarning umumiy soni hamda ushbu shakl boʻyicha malaka oshirishning tartibi Oʻzbekiston Respublikasi Adliya vazirligi tomonidan belgilanadi. 34. Kredit-modul tizimi boʻyicha malaka oshirishda tegishli kredit ballarni toʻplash uchun quyidagilar ham hisobga olinadi: joriy davrda ilmiy maqolalar chop etish, monografiya, darslik va oʻquv qoʻllanmasini nashr ettirish; malaka oshirishning muqobillik tamoyiliga asoslangan holda Institut tomonidan tashkil qilinadigan qisqa muddatli oʻquv kurslarida ixtiyoriy ravishda oʻqish; Institutning tinglovchilar kontingentiga bir oʻquv yilida 100 soatdan kam boʻlmagan hajmda oʻquv mashgʻulotlarini oʻtkazish; malaka oshirishning belgilangan davriyligi davomida falsafa doktori (PhD) yoki fan doktori (DSc) ilmiy darajalariga ega boʻlish. Xodim mos ravishda falsafa doktori (PhD) ilmiy darajasiga ega boʻlganda, malaka oshirish uchun belgilangan umumiy kredit ballini toʻplashdan ozod qilinib, toʻgʻridan-toʻgʻri yakuniy sinov imtihonini topshirishga ruxsat beriladi, fan doktori (DSc) ilmiy darajasiga ega boʻlganda esa, xodim besh yil muddatga malaka oshirish kurslarida oʻqishdan ozod qilinadi. Kredit-modul tizimi boʻyicha malaka oshirish uchun jalb qilingan xodim soʻnggi uch yildagi maʼlumotlarni elektron portfolio tizimiga shaxsan oʻzi kiritadi va koʻrsatkichlar elektron monitoring tizimi orqali qayd etib boriladi. 35. Adliya organlari va muassasalari xodimlarining martaba darajalarini berish boʻyicha maxsus malaka oshirish oʻquv kurslari dasturi tinglovchilarning egallab turgan lavozimi boʻyicha individual kasbiy bilim va koʻnikmalarini oshirishga hamda huquq sohasidagi mantiqiy va tahliliy fikrlashini rivojlantirishga qaratiladi. Bunda maxsus malaka oshirish oʻquv kurslari, qoida tariqasida: “3-darajali yurist” va “2-darajali yurist” martaba darajalari uchun 36 soatlik oʻquv dasturlari asosida masofaviy taʼlim shaklida; “1-darajali yurist” va “3 darajali adliya maslahatchisi” martaba darajalari uchun 72 soatlik oʻquv dasturlari asosida masofaviy taʼlim shaklida; “2-darajali adliya maslahatchisi” va “1-darajali adliya maslahatchisi” martaba darajalari uchun xodimlarning rahbarlik qobiliyatini shakllantirishga qaratilgan 72 soatlik oʻquv dasturlari asosida maxsus malaka oshirish oʻquv kurslari bevosita Institutda tashkil etiladi. 36. Malaka oshirish kurslari oʻquv dasturiga muvofiq belgilangan mavzular (modullar) boʻyicha yakuniy sinov imtihonini topshirish bilan yakunlanadi. Qisqa muddatli oʻquv kurslarida yakuniy sinov imtihoni oʻquv dasturida nazarda tutilgandagina oʻtkaziladi. Malaka oshirish kurslarida yakuniy sinov imtihonlarini qabul shakli va tartibiga doir talablar Institut kengashi tomonidan tasdiqlanadi. 37. Institut yuridik va noyuridik sohalarda faoliyat yurituvchi davlat xizmatchilari, xususiy sektor hamda fuqarolik jamiyati institutlari vakillarining huquqiy bilimlarini oshirishga qaratilgan qisqa muddatli oʻquv kurslarini tashkil etishi mumkin. Bunday kurslar shartnomaga muvofiq toʻlov asosida tashkil etiladi. 38. Qisqa muddatli oʻquv kurslari Institut tomonidan mustaqil ravishda yoki buyurtmachi tashkilotlar bilan kelishilgan holda tasdiqlanadigan oʻquv dasturlariga muvofiq ixtiyoriy tashkil etiladi. Bunda oʻquv kurslarining davomiyligi, oʻquv yuklamasining hajmi, oʻqitish shakllari hamda oʻquv kurslari yakunlari boʻyicha qabul qilinadigan yakuniy sinov imtihoni Institut tomonidan buyurtmachi tashkilotlar bilan kelishilgan holda belgilanadi. Tinglovchilar oʻquv kurslariga buyurtmachining murojaatiga asosan Institut direktorining buyrugʻi bilan qabul qilinadi. 39. Malaka oshirish kursini (shu jumladan, qisqa muddatli oʻquv kurslarini) muvaffaqiyatli tamomlagan tinglovchilarga mazkur Nizomga 3-ilovada belgilangan namunadagi sertifikat beriladi. Sertifikat, qoida tariqasida, elektron shaklda rasmiylashtiriladi. Yakuniy sinov imtihonini topshirmagan tinglovchiga bir marotaba qayta topshirish uchun uch oygacha muddat beriladi. Qayta topshirish natijasidan ham yakuniy sinov imtihonidan oʻtolmagan tinglovchiga sertifikat berilmaydi. Bu holda tinglovchiga malaka oshirish kursida qatnashganligi toʻgʻrisida maʼlumotnoma beriladi. 40. Masofaviy taʼlim tegishli soha mutaxassislarining kasbiy ehtiyojlaridan kelib chiqqan holda ishlab chiqilgan oʻquv dasturlari orqali onlayn hamda oflayn tarzda amalga oshiriladi. 41. Masofaviy taʼlimning davomiyligi tegishli oʻquv kursi uchun ajratilgan akademik soatlarda belgilanadi, bunda oʻqishning kalendar muddatlari akademik muddatlardan ortiq boʻlishi mumkin. 42. Onlayn shakldagi masofadan oʻqitish usuli maxsus jihozlangan oʻquv xonalarida real vaqt rejimida amalga oshiriladi. Xodimlarning masofaviy oʻqishda ishtiroki buyurtmachi tashkilotlar tomonidan taʼminlanadi. 43. Masofaviy taʼlim kurslari boshlanishidan uch kun oldin tinglovchilarga Institut tomonidan elektron login va parol beriladi. 44. Tinglovchilar oʻziga berilgan login va parol yordamida Institutning rasmiy veb-saytidagi maxsus boʻlimiga kiradi va unda oʻzining shaxsiy kabinetiga ega boʻladi. 45. Tinglovchiga berilgan login va parolni hamda shaxsiy kabinetini boshqa shaxslarga foydalanish uchun berish taqiqlanadi. 46. Masofaviy taʼlim davomida tinglovchilar kurslarni tashkil etish va oʻtkazish rejasiga, oʻqish davomiyligiga amal qilishi, shuningdek, onlayn va offlayn rejimdagi taʼlim jarayonida shaxsan oʻzi ishtirok etishi talab etiladi. 47. Masofaviy taʼlim shakli boʻyicha oʻqitish jarayonida tinglovchilar faoliyati, taʼlim jarayonini muvofiqlashtirish va yoʻnaltirish Institut direktorining buyrugʻi bilan biriktiriladigan pedagog-maslahatchi tomonidan amalga oshiriladi. 48. Tinglovchilar bilan doimiy aloqani yoʻlga qoʻyish, tinglovchilarga zarur metodik yordam berish, yakka tartibdagi mashgʻulotni oʻtkazish yuzasidan nazoratni amalga oshirish va tinglovchilar bilimlarini baholash pedagog-maslahatchining vazifalariga kiradi. Pedagog-maslahatchi yakka tartibdagi topshiriqning tinglovchi tomonidan bajarilishi xolisona baholanishi uchun javob beradi. Pedagog-maslahatchi bilan aloqa elektron pochta, telefon va boshqa elektron aloqa vositalari yordamida amalga oshiriladi. Pedagog-maslahatchi bilan aloqa sessiyalar (bevosita yuzma-yuz muloqot) tarzida ham amalga oshirilishi mumkin. 49. Tinglovchilar oʻquv mashgʻulotlari boshlanishidan oldin Institut tinglovchilarining ichki tartib-qoidalari bilan tanishtiriladi. 50. Tinglovchilar quyidagi huquqlarga ega: oʻquv jarayonini yanada yaxshilash, qayta tayyorlash va malaka oshirish tizimini takomillashtirish boʻyicha Institut rahbariyatiga takliflar kiritish; maʼnaviy-maʼrifiy va madaniy tadbirlarda qatnashish; qayta tayyorlash va malaka oshirish bilan bogʻliq boʻlgan qoʻshimcha maʼlumotlar va maslahatlar olish; Institutning axborot-resurs markazi, oʻquv xonalari va kompyuter texnika vositalaridan foydalanish; Institut xodimlari xatti-harakatlari yuzasidan shikoyat qilish. Tinglovchilar qonunchilik hujjatlariga muvofiq boshqa huquqlarga ham ega boʻlishlari mumkin. 51. Tinglovchilar: belgilangan tartibda oʻquv rejasi va dasturlari asosida oʻqish; oʻquv mashgʻulotlariga oʻz vaqtida shaxsan oʻzlari ishtirok etishi va onlayn oʻquv mashgʻulotlarida veb-kamerasini yoqqan holda qatnashishi; oʻquv dasturlarida nazarda tutilgan nazorat turlarini va yakuniy sinov imtihonlarini topshirishi; oʻz nazariy bilimlarini, kasbiy koʻnikmalari va mahorat darajasini oshirishi; oʻquv jarayonida berilgan topshiriqlarni oʻz vaqtida bajarishi; Institutga tegishli boʻlgan mol-mulkni asrab-avaylashi, Institut tinglovchilarining ichki tartib-qoidalariga qatʼiy rioya etishi lozim. Tinglovchilar qonunchilik hujjatlariga muvofiq boshqa majburiyatlarga ham ega boʻlishlari mumkin. 52. Tinglovchi quyidagi holatlarda tinglovchilar safidan chiqariladi: oʻz xohishiga binoan; oʻquv intizomi va Institut tinglovchilarining ichki tartib-qoidalarini muntazam ravishda yoki bir marotaba qoʻpol ravishda buzganda; uzrli sabablarsiz qayta tayyorlash kurslari boʻyicha oʻquv mashgʻulotlarini oʻttiz soatdan va malaka oshirish kurslari boʻyicha oʻquv mashgʻulotlarini oʻn olti akademik soatdan ortiq qoldirganda; tinglovchiga berilgan login va parolni hamda shaxsiy kabinetini boshqa shaxslarga foydalanish uchun berganligi aniqlanganda; shartnoma asosida oʻqitish bilan bogʻliq majburiyatlarni bajarmaganda; salomatligi tufayli (tibbiy komissiya maʼlumotnomasi asosida); sud tomonidan ozodlikdan mahrum etilganda; vafot etganda. 53. Tinglovchi qayta tayyorlash yoki malaka oshirish kursi tinglovchilari safidan chiqarilganda, Institut bu haqida uni oʻqishga yuborgan buyurtmachi tashkilotga xabar beradi. Tinglovchi mazkur Nizomning 52-band uchinchi — oltinchi xatboshilarida nazarda tutilgan holatlarga koʻra tinglovchilar safidan chiqarilgan taqdirda, ushbu tinglovchi uchun toʻlangan toʻlov miqdori qaytarilmaydi. 54. Diplom yoʻqotilgan yoki yaroqsiz holga kelgan, buzilgan hollarda diplomning dublikati (keyingi oʻrinlarda — dublikat) beriladi. Bunda ushbu shaxslar Institut direktoriga diplomning yoʻqotish, yaroqsiz holga kelish yoki buzilish holati toʻliq bayon etilgan yozma ariza beradi. 55. Dublikat murojaat qilingan sanadan boshlab oʻn besh kun muddat mobaynida beriladi. 56. Dublikatda hujjatlarning avvalgi qayd etilgan raqami, seriyasi, berilgan sanasi koʻrsatiladi, yangi blankaning yuqoridagi oʻng burchagiga “Dublikat” soʻzi yoziladi. 57. Yaroqsiz holatga kelgan yoki buzilgan diplom Institutga qaytarilishi va qonunchilik hujjatlarida belgilangan tartibda yoʻq qilinishi lozim. 58. Mazkur Nizomni qoʻllashda yuzaga keladigan nizolar qonunchilikda belgilangan tartibda hal etiladi. 59. Mazkur Nizom talablarining buzilishida aybdor shaxslar qonunchilik hujjatlariga muvofiq javobgar boʻladi. Oʻzbekiston Respublikasi Davlat gerbiOʻzbekiston RespublikasiQayta tayyorlash haqidaDIPLOMQT №000000__________________________________________________________________________________(tinglovchining familiyasi, ismi, otasining ismi)20_____-yil ____________________________________dan 20______-yil ______________________gachaAdliya vazirligi huzuridagi Yuridik kadrlarni qayta tayyorlash va malakasini oshirish institutida _____________________________ soatga moʻljallangan _______________________________________________________________________________________________________________________________________________(qayta tayyorlash kursining nomi)qayta tayyorlash kursida taʼlim olib, _______________________________________________ bitiruv-malaka ishini ___________ bahoga himoya qildi va qayta tayyorlash oʻquv kursini muvaffaqiyatli tamomladi.Muhr oʻrniDirektor _____________Sana _____________Qayd raqami __________ Qayta tayyorlash toʻgʻrisidagi diplom A4 formatli oq qogʻozda ofset usulida, besh xil rangdan foydalangan holda: matn uchun — qora rangda, rasmlar tasviri uchun — yashil, koʻk, qizil ranglarda, fon uchun — och pushti rangda bosib chiqariladi. Varaqning chap qismida chetidan 10 mm chekingan holda, eni 32 mm boʻlgan Oʻzbekiston Respublikasi Davlat bayrogʻi tasvirlangan tasma joylashtiriladi. Tasmaning yuqori qismida diametri 30 mm boʻlgan Davlat gerbi, past qismida esa — 35 mm oʻlchamli ikkita kvadrat qoʻshilishidan hosil boʻlgan sakkiz qirrali yulduz, yulduzning oʻrtasida muhr uchun 25 mm diametrli oq aylana joylashgan. Varaqning qolgan qismida yuqorida davlat tilida “OʻZBEKISTON RESPUBLIKASI” va “Qayta tayyorlash haqida DIPLOM” soʻzlari bosiladi. Diplom ikki harf — QT va olti raqamli sondan iborat tartib raqamiga ega. Barcha matn naqshli rastrdan iborat och pushti rang fonda bosib chiqariladi. Diplom: bosib chiqarishning ikki usuli — ofset va yuqori usuli; yorugʻlik vositasida nusxa koʻchirishni qiyinlashtirish uchun ochiq ranglar; naqshli rastr; har xil rangli rastrlardan foydalanish yoʻli bilan turli ranglarni tashkil etish; maxsus qogʻoz; oʻzgaradigan raqamlardan iborat tartib raqami qoʻllangan holda oltita himoyaga ega. Oʻzbekiston Respublikasi Davlat gerbiOʻzbekiston Respublikasi__________________________________________________________________________(maxsus tayyorlash kursining nomi)Maxsus tayyorlash kursini tugatganligi haqidaSERTIFIKATMT № 000000________________________________________________________________________________(tinglovchining familiyasi, ismi, otasining ismi)20____ yil ____________________________________dan 20_____ yil ________________________gachaAdliya vazirligi huzuridagi Yuridik kadrlarni qayta tayyorlash va malakasini oshirish institutida jami ________ soatga moʻljallangan ________________________________________________________________________(maxsus tayyorlash kursining nomi)oʻquv kursini muvaffaqiyatli tamomladi.Muhr oʻrniDirektor _____________Sana _______________Qayd raqami __________ Malaka oshirish toʻgʻrisidagi sertifikat A4 formatli oq qogʻozda ofset usulida, besh xil rangdan foydalangan holda: matn uchun — qora rangda, rasmlar tasviri uchun — yashil, koʻk, qizil ranglarda, fon uchun — och kulrangda bosib chiqariladi. Varaqning chap qismida chetidan 10 mm chekingan holda, eni 32 mm boʻlgan Oʻzbekiston Respublikasi Davlat bayrogʻi tasvirlangan tasma joylashtiriladi. Tasmaning yuqori qismida diametri 30 mm boʻlgan Davlat gerbi, past qismida esa — 35 mm oʻlchamli ikkita kvadrat qoʻshilishidan hosil boʻlgan sakkiz qirrali yulduz, yulduzning oʻrtasida muhr uchun 25 mm diametrli oq aylana joylashgan. Varaqning qolgan qismida yuqorida davlat tilida “OʻZBEKISTON RESPUBLIKASI” va “Maxsus tayyorlash kursini tagatganligi haqida SERTIFIKAT” soʻzlari bosiladi. Sertifikat ikki harf — MT va olti raqamli sondan iborat tartib raqamiga ega. Barcha matn naqshli rastrdan iborat och kulrang fonda bosib chiqariladi. Sertifikat: yorugʻlik vositasida nusxa koʻchirishni qiyinlashtirish uchun ochiq ranglar; naqshli rastr; har xil rangli rastrlardan foydalanish yoʻli bilan turli ranglarni tashkil etish; oʻzgaradigan raqamlardan iborat tartib raqami qoʻllangan holda toʻrtta himoyaga ega. Oʻzbekiston Respublikasi Davlat gerbiOʻzbekiston RespublikasiMalaka oshirish haqidaSERTIFIKATMO № 000000________________________________________________________________________________(tinglovchining familiyasi, ismi, otasining ismi)20____-yil __________________________________ dan 20_____-yil ______________________ gachaAdliya vazirligi huzuridagi Yuridik kadrlarni qayta tayyorlash va malakasini oshirish institutida jami ________ soatga moʻljallangan ________________________________________________________________ boʻyicha(malaka oshirish kursining nomi)malakasini oshirdi.Muhr oʻrniDirektor _____________Sana ________________Qayd raqami __________ Malaka oshirish toʻgʻrisidagi sertifikat A4 formatli oq qogʻozda ofset usulida, besh xil rangdan foydalangan holda: matn uchun — qora rangda, rasmlar tasviri uchun — yashil, koʻk, qizil ranglarda, fon uchun — och kulrangda bosib chiqariladi. Varaqning chap qismida chetidan 10 mm chekingan holda, eni 32 mm boʻlgan Oʻzbekiston Respublikasi Davlat bayrogʻi tasvirlangan tasma joylashtiriladi. Tasmaning yuqori qismida diametri 30 mm boʻlgan Davlat gerbi, past qismida esa — 35 mm oʻlchamli ikkita kvadrat qoʻshilishidan hosil boʻlgan sakkiz qirrali yulduz, yulduzning oʻrtasida muhr uchun 25 mm diametrli oq aylana joylashgan. Varaqning qolgan qismida yuqorida davlat tilida “OʻZBEKISTON RESPUBLIKASI” va “Malaka oshirish haqida SERTIFIKAT” soʻzlari bosiladi. Sertifikat ikki harf — MO va olti raqamli sondan iborat tartib raqamiga ega. Barcha matn naqshli rastrdan iborat och kulrang fonda bosib chiqariladi. Sertifikat: yorugʻlik vositasida nusxa koʻchirishni qiyinlashtirish uchun ochiq ranglar; naqshli rastr; har xil rangli rastrlardan foydalanish yoʻli bilan turli ranglarni tashkil etish; oʻzgaradigan raqamlardan iborat tartib raqami qoʻllangan holda toʻrtta himoyaga ega. 1. Ushbu Nizom Oʻzbekiston Respublikasi Adliya vazirligi huzuridagi Yuridik kadrlarni qayta tayyorlash va malakasini oshirish institutida (keyingi oʻrinlarda — Institut) yuridik kadrlarni xalqaro standartlar boʻyicha qisqa muddatli professional oʻqitish kurslarini tashkil etish va oʻtkazish tartibini belgilaydi. 2. Ushbu Nizomda quyidagi asosiy tushunchalar qoʻllaniladi: talabgor — professional oʻqitish kurslarida taʼlim olish uchun murojaat qilgan, ingliz tilini amaliyotda erkin qoʻllay olish darajasida biladigan shaxs; tinglovchi — belgilangan miqdordagi toʻlov-kontrakt pulini toʻlagan hamda Institut direktorining buyrugʻi bilan professional oʻqitish kurslariga qabul qilingan shaxs; yuridik kadrlarni xalqaro standartlar boʻyicha qisqa muddatli professional oʻqitish kurslari (keyingi oʻrinlarda — professional oʻqitish kurslari) — investitsiya va tijorat faoliyatida xalqaro huquq asoslarini shakllantirishni taʼminlashga, shuningdek, xalqaro yuridik amaliyotda ularning kasbiy bilim va koʻnikmalarini rivojlantirishga qaratilgan kadrlarni qisqa muddatli oʻqitish shakli. 3. Professional oʻqitish kurslari quyidagi shakllarda tashkil etiladi: tayanch kurs — xalqaro tijorat faoliyati, xalqaro arbitraj va sud nizolarini huquqiy taʼminlash sohasida asosiy malaka va koʻnikmalarni rivojlantirishga qaratilgan kurslar; sohaviy kurs — xalqaro investitsiya va tijorat faoliyatini samarali huquqiy qoʻllab-quvvatlash orqali taʼminlash, xalqaro xususiy, tijorat huquqi, xalqaro arbitrajning moddiy va protsessual huquq normalarini qoʻllash, ilgʻor advokatlik texnikasi, aktivlarni xalqaro qidirish va qaytarish, xalqaro tergov qilish va korrupsiyaga qarshi kurashish toʻgʻrisidagi qonunchilik hujjatlariga rioya qilish hamda boshqa shu kabi muayyan sohaga oid bilim va koʻnikmalarni rivojlantirish uchun zarur boʻlgan kurslar; ingliz huquqining fundamental asoslari boʻyicha kurs — mamlakatda yaratilayotgan zamonaviy biznes va tadbirkorlik muhitida investorlar huquq va manfaatlarining ishonchli himoyasini taʼminlash maqsadida ingliz huquqi elementlari asosida tinglovchilarning sud pretsedenti, odat huquqi, shartnoma huquqi, arbitraj tartib-taomillari, investitsiya huquqi, advokatlik texnikasi, nizolarni muqobil hal qilish asoslari va boshqa shu kabi sohalar boʻyicha bilim va koʻnikmalarini oshirishga qaratilgan kurslar. 4. Professional oʻqitish kurslarida oʻqish muddati va auditoriya mashgʻulotlarining davomiyligi Institut tomonidan oʻquv dasturlaridan kelib chiqqan holda belgilanadi. 5. Tinglovchilar Institut tomonidan Adliya vazirligi bilan kelishilgan holda belgilanadigan oʻrinlar sonidan kelib chiqqan holda, toʻlov-kontrakt asosida qabul qilinadi. 6. Professional oʻqitish kurslarida oʻquv mashgʻulotlari asosan ingliz tilida oʻtkaziladi. Oʻquv mashgʻulotlari zaruratga qarab boshqa tillarda ham oʻtkazilishi mumkin. 7. Kurslarda oʻquv mashgʻulotlarini tashkil etish shaklidan (masofadan, anʼanaviy, aralash) kelib chiqqan holda, tinglovchining asosiy ish joyidan ajralgan yoki ajralmagan holda oʻqitiladi. Professional oʻqitish kurslari tinglovchining asosiy ish joyidan ajralgan holda tashkil etilganda, kurslarda oʻqish davomida Institut tinglovchilarining asosiy ish joyidagi oʻrtacha ish haqini saqlab qolish masalasi mehnat qonunchiligida belgilangan tartibda hal qilinadi. 8. Professional oʻqitish kurslari mazkur Nizomga ilovadagi sxema boʻyicha tashkil etiladi va oʻtkaziladi. 9. Professional oʻqitish kurslarida oʻquv mashgʻulotlari boshlanishidan bir oy oldin Oʻzbekiston Respublikasi Adliya vazirligi tegishli vazirlik va idoralar, shuningdek, boshqa tashkilotlarga oʻz xodimlarini kurslarga oʻqitishga yoʻnaltirish toʻgʻrisida xabar beradi. 10. Institut vazirlik va idoralar, shuningdek, boshqa tashkilotlar tomonidan taqdim etilgan tegishli buyurtmanomalar asosida professional oʻqitish kurslarini oʻtkazish grafigi (dasturi)ni tasdiqlaydi. Zarur hollarda, Institut tomonidan turli mavzularda qoʻshimcha kurslar ham tashkil etilishi mumkin. 11. Kurs kontingentini shakllantirish va yuridik taʼlim olishga keng imkoniyat yaratish maqsadida zaruratga koʻra Institut tomonidan kurslarga qabul yuzasidan barcha uchun ochiq eʼlon berilishi, kurslarda oʻqish istagini bildirgan talabgorlar oʻqishga qabul qilinishi mumkin. 12. Professional oʻqitish kurslarida oʻqish uchun yoʻnaltirilgan talabgorlarga tegishli namunadagi toʻlov-kontraktlari yuridik shaxslar uchun uch nusxada, jismoniy shaxslar uchun ikki nusxada beriladi hamda Institutning rahbari va buxgalteri imzolari bilan tasdiqlanadi. 13. Professional oʻqitish kurslariga tinglovchilarni qabul qilish belgilangan muddatda toʻlov-kontrakt toʻlovi summasi oʻtkazilgan taqdirda, Institut direktorining buyrugʻi bilan rasmiylashtiriladi. 14. Professional oʻqitish kurslarida oʻqish uchun toʻlov-kontrakt summasi miqdori Adliya vazirligi bilan kelishilgan holda Institut tomonidan belgilanadi. 15. Institut Adliya vazirligi, shuningdek, xorijiy yuridik kompaniyalar va taʼlim muassasalari bilan birgalikda ehtiyojlardan kelib chiqib, professional oʻqitishning talab yuqori boʻlgan yoʻnalishlarini aniqlaydi. 16. Professional oʻqitish kurslarining oʻquv dasturi Institut tomonidan xorijiy yuridik kompaniyalar va taʼlim muassasalari bilan birgalikda professional oʻqitishning aniqlangan yoʻnalishidan kelib chiqib, xalqaro arbitraj muhokamalarida ishtirok etish doirasida yuzaga keladigan dolzarb muammolarni hisobga olgan holda ishlab chiqiladi. Professional oʻqitish kurslarini oʻtkazish muddati va tartibi, mavzular hamda oʻquv mashgʻulotlarini oʻtkazuvchi mutaxassislarga oid maʼlumotlar aks etgan oʻquv dasturi Institut tomonidan tasdiqlanadi. 17. Oʻquv jarayonida amaliyotga yoʻnaltirilgan, shu jumladan, videokonferensaloqa, masofaviy taʼlim texnologiyalaridan foydalangan holda oʻqitishning zamonaviy interfaol usullari qoʻllaniladi. 18. Institutda oʻquv mashgʻulotlarini oʻtkazish uchun asosan xorijiy yuristlar va tegishli chet el mutaxassislari shartnoma asosida jalb etiladi. Oʻquv mashgʻulotlarini oʻtkazishga arbitraj, sud protsesslarini oʻz ichiga olgan xalqaro huquqni qoʻllash tajribasiga ega boʻlgan, oʻz faoliyatini Oʻzbekiston Respublikasi hududida amalga oshiruvchi xorijiy yuridik kompaniyalar hamda davlat organlari va boshqa tashkilotlarning xodimlari va boshqa malakali mutaxassislar ham jalb etilishi mumkin. 19. Kurslarni muvaffaqiyatli tamomlagan tinglovchilarga Adliya vazirligi tomonidan tasdiqlanadigan namunadagi sertifikat beriladi. 20. Kursni muvaffaqiyatli tugatgan tinglovchilar xorijiy mamlakatlarga stajirovkaga yuborilishi mumkin. Institut kurslarni muvaffaqiyatli tamomlagan tinglovchilar orasidan ularning kasbiy koʻnikma va bilimlari shakllanganligi hamda rivojlanganligi, shuningdek, xorijiy tillarni bilish darajasini inobatga olgan holda, xorijiy yuridik kompaniyalar va xalqaro arbitraj institutlari, shuningdek, boshqa tegishli tashkilotlarda stajirovkalarni tashkil etish uchun tinglovchilarni tanlab oladi. Stajirovka, qoida tariqasida, 2-3 oygacha boʻlgan muddatda tashkil etadi. 21. Adliya vazirligi tinglovchilarning oʻquv jarayoni va stajirovkasi monitoringini yuritadi, ular bilan doimiy aloqada boʻladi. 22. Tinglovchi professional oʻqitish kursida oʻqishni davom ettirishni rad etganda, kurslarda ishtirok etmagan yoki oʻqishdan chetlashtirilganda toʻlangan toʻlov-kontrakt summasi qaytarib berilmaydi. 23. Ushbu Nizom talablari buzilishida aybdor boʻlgan shaxslar qonunchilik hujjatlariga muvofiq javobgar boʻladi. BosqichlarSubyektlarTadbirlarBajarish muddati1-bosqichAdliya vazirligi(Institut)1. Vazirlik va idoralar, boshqa tashkilotlarga oʻz xodimlarini kurslarga oʻqitishga yoʻnaltirish toʻgʻrisida xabar (zaruratga koʻra ochiq eʼlon) beradi.Oʻquv mashgʻulotlari boshlanishidan bir oy oldin2. Vazirlik va idoralar, shuningdek, boshqa tashkilotlar tomonidan taqdim etilgan tegishli buyurtmanomalar asosida professional oʻqitish kurslarini oʻtkazish grafigini (dasturi) tasdiqlaydi.Oʻquv mashgʻulotlari boshlanishidan ikki hafta oldin2-bosqichInstitut1. Hujjatlarni qabul qiladi.Oʻquv mashgʻulotlari boshlanishidan ikki hafta oldin2. Toʻlov-kontraktlarni rasmiylashtiradi.3. Tinglovchilarni kurslarga qabul qiladi.Oʻquv jarayonlari boshlangan kuni3-bosqichInstitut1. Oʻquv mashgʻulotlarini tashkil etadi.Tasdiqlangan dasturga asosanAdliya vazirligi2. Belgilangan tartibda sertifikat beradi.Kurs yakunlari boʻyicha 1. Ushbu Nizom Oʻzbekiston Respublikasi Adliya vazirligi huzuridagi Yuridik kadrlarni qayta tayyorlash va malakasini oshirish institutida (keyingi oʻrinlarda — Institut) oliy maʼlumotga ega boʻlgan shaxslarni yuridik mutaxassislik boʻyicha qayta tayyorlash kurslarini tashkil etish va oʻtkazish tartibini belgilaydi. 2. Ushbu Nizomda quyidagi asosiy tushunchalar qoʻllaniladi: anʼanaviy taʼlim shaklida oʻqish — oʻquv dasturlarini ishlab chiqarishdan ajralgan holda, qayta tayyorlash kurslarida bevosita ishtirok etish orqali oʻzlashtirish; masofaviy taʼlim shaklida oʻqish — oʻquv dasturlarini ishlab chiqarishdan ajralmagan holda onlayn (real vaqt rejimida) hamda oflayn (videomaʼruzalar, mavzuga doir maʼruzalar matni, assesment topshiriqlari, amaliyot materiallari tahlili, kichik nazorat ishini bajarish orqali tegishli oʻquv-metodik resurslarni mustaqil ravishda oʻzlashtirish) tarzda oʻzlashtirish; oliy maʼlumotga ega boʻlgan shaxslarni yuridik mutaxassislik boʻyicha qayta tayyorlash kurslari (keyingi oʻrinlarda — qayta tayyorlash kurslari) — davlat organlari va tashkilotlarining yuridik maʼlumot hamda bilim talab etadigan kasb va lavozimlarida faoliyat yuritish uchun yetarli darajadagi bilim olish va koʻnikma shakllantirishni nazarda tutadigan oliy taʼlimdan keyingi oʻqitish shakli; talabgor — qayta tayyorlash kurslarida taʼlim olish uchun murojaat qilgan oliy maʼlumotga ega boʻlgan shaxs; tinglovchi — kirish imtihonlaridan muvaffaqiyatli oʻtgan, oʻqish uchun kontrakt toʻlovini toʻlagan va qayta tayyorlash kurslariga qabul qilingan shaxs. 3. Tinglovchilar Institut kengashi tomonidan kursni tashkil etish shakli boʻyicha belgilangan oʻrinlarga muvofiq toʻlov-kontrakt asosida qabul qilinadi. 4. Tinglovchilar suhbat shaklida oʻtkaziladigan kirish imtihonlariga koʻra qabul qilinadi. 5. Kirish imtihonlari yuridik kasbni tanlashning asoslantirilishi, huquq sohasidagi tayanch bilimlar va tahliliy fikrlashni aniqlash nuqtai nazaridan oʻtkaziladi. 6. Qayta tayyorlash kurslarida anʼanaviy yoki masofaviy taʼlim shaklida davlat va rus tillarida oʻqitiladi. 7. Kirish imtihonlari tinglovchi qayta tayyorlash kurslarida taʼlim oladigan tilda oʻtkaziladi. 8. Qayta tayyorlash kurslarida oʻqitishning davomiyligi, qoida tariqasida, olti oyni tashkil etadi. Qayta tayyorlash kurslarida ishdan ajralgan holda oʻqish davomida tinglovchilarning asosiy ish joyidagi oʻrtacha ish haqini saqlab qolish masalasi mehnat qonunchiligida belgilangan tartibda hal qilinadi. 9. Qayta tayyorlash kurslarida oʻqish ikkinchi oliy maʼlumot olish hisoblanmaydi. 10. Qayta tayyorlash kurslari mazkur Nizomga 1-ilovadagi sxemaga muvofiq tashkil etiladi va oʻtkaziladi. 11. Qayta tayyorlash kurslariga qabulni tashkil etish uchun Institut direktorining buyrugʻi bilan Qabul komissiyasi tuziladi. Qabul komissiyasi tarkibi Institut xodimlari orasidan shakllantiriladi. Institut direktori lavozimi boʻyicha qabul komissiyasining raisi hisoblanadi. 12. Qabul komissiyasi kursni tashkil etish shaklidan kelib chiqib, hujjatlarni qabul qilish muddatlari va oʻqish uchun ajratilgan oʻrinlarning umumiy soni haqidagi maʼlumotlarni, qoida tariqasida, hujjatlarni qabul qilish boshlanishidan bir hafta oldin Institutning rasmiy veb-sayti hamda ijtimoiy tarmoqdagi rasmiy sahifalariga joylashtiradi. 13. Qabul paytida talabgorlar hujjatlarni qabul qilish uchun maxsus yaratilgan veb-sayt orqali taʼlim olish tilini belgilagan holda, mazkur Nizomga 2-ilovada koʻrsatilgan qayta tayyorlash kurslariga qabul qilish haqidagi elektron arizani onlayn rejimda toʻldiradi. 14. Qabul qilish toʻgʻrisidagi arizaga identifikatsiyalovchi ID-karta (pasport) va oliy maʼlumot toʻgʻrisidagi diplom elektron shaklda ilova qilinadi. Arizaga ilova qilinayotgan har bir hujjat haqiqiyligi saqlanishini taʼminlovchi (har bir duymga 200 nuqtadan kam boʻlmagan) alohida fayl koʻrinishida boʻlishi kerak. Har bir fayl oʻlchami 10 Mbdan oshmasligi lozim. Arizani hujjatlar PDF (portable document format) formatida skaner qilingan nusxalari koʻrinishida ilova qilingan holda joʻnatishga yoʻl qoʻyiladi. 15. Ushbu Nizomning 13 va 14-bandlarida nazarda tutilgan talablarga muvofiq barcha hujjatlar taqdim etilganda, ariza 48 soat ichida noyob raqam berish orqali roʻyxatga olinadi va talabgorga kirish imtihonlari oʻtkaziladigan kunda hujjatlarning asl nusxalarini taqdim etish haqida xabar beriladi. Arizaga noyob raqam berish payti qabul komissiyasi tomonidan hujjatlar qabul qilingan vaqt hisoblanadi. 16. Taqdim qilingan hujjatlar mazkur Nizomning 13 va 14-bandlarida nazarda tutilgan talablarga muvofiq boʻlmaganda, bir kun ichida arizada koʻrsatilgan elektron pochta manzili boʻyicha talabgorga tegishli xabarnoma yuboriladi. Bunda talabgorga koʻrsatib oʻtilgan kamchiliklarni tuzatish va hujjatlarni qabul qilishning belgilangan muddati tugagunga qadar ularni takroran taqdim etish imkoni beriladi. Hujjatlarni qabul qilishning belgilangan muddati tugagandan soʻng ularga oʻzgartirish va qoʻshimchalar kiritish taqiqlanadi. 17. Qayta tayyorlash kurslarida oʻqish uchun roʻyxatga olingan arizalar soni tillar kesimida qabul yakunlariga koʻra Institutning rasmiy veb-saytida joylashtiriladi. 18. Kirish imtihonlari Institut direktori buyrugʻi bilan tuzilgan Imtihon komissiyasi tomonidan oʻtkaziladi. Imtihon komissiyasi tarkibiga Institut xodimlari bilan bir qatorda boshqa tashkilotlarning vakillari ham ularning rahbarlari bilan kelishilgan holda kiritilishi mumkin. Imtihon komissiyasiga komissiya aʼzolari faoliyatini umumiy muvofiqlashtiruvchi rais rahbarlik qiladi. Imtihon komissiyasi faoliyatini tashkiliy jihatdan taʼminlash uning kotibiga yuklanadi. Jalb qilingan imtihon komissiyasi aʼzolariga shartnoma asosida haq toʻlanadi. 19. Suhbat savollarini tuzish uchun ekspert guruhi tashkil etiladi. Ekspert guruhi shartnoma asosida tegishli sohaning malakali mutaxassislari orasidan shakllantiriladi. Ekspert guruhi faoliyatiga qabul komissiyasi raisi rahbarlik qiladi. Kirish imtihonlari uchun savollar mazkur Nizomning 5-bandida koʻrsatilgan mezonlar boʻyicha tuziladi. 20. Tuziladigan savollarning sifati va mazmuni yuzasidan masʼuliyat ekspertlar guruhi aʼzolariga yuklanadi. 21. Kirish imtihonlari biletlari ekspertlar guruhi tomonidan tuzilgan savollardan shakllantiriladi. Har bir bilet uchta savoldan (ushbu Nizomning 5-bandida koʻrsatilgan har bir mezon boʻyicha bittadan) iborat boʻlishi lozim. 22. Kirish imtihonlarini oʻtkazish jadvallari Institut direktori tomonidan tasdiqlanadi va Institutning rasmiy veb-saytida qoidaga koʻra suhbat boshlanishidan bir hafta oldin joylashtiriladi. 23. Zaruratga koʻra kirish imtihonlari oʻtkazilishiga qadar konsultatsiyalar tashkil etilishi mumkin. Konsultatsiyalar jadvali Institut direktori oʻrinbosari tomonidan tasdiqlanadi. 24. Talabgorlar kirish imtihonlari oʻtkaziladigan kunda qabul komissiyasiga mazkur Nizomning 14-bandida koʻrsatilgan hujjatlarning aslini taqdim etadi. Hujjatlarning soxta yoki qalbakiligi aniqlanganda, talabgor kirish imtihonlaridan chetlashtiriladi. 25. Kirish imtihonlari boshlanishidan oldin talabgor identifikatsiyalovchi ID-kartasini (pasport) koʻrsatishi shart. 26. Kirish imtihonlariga mobil telefon hamda boshqa aloqa va telekommunikatsiya vositalarini, shuningdek, imtihon jarayonlarining shaffof va adolatli oʻtishiga taʼsir qiladigan boshqa har qanday materiallarni olib kirish va ulardan foydalanish taqiqlanadi. Kirish imtihoni jarayonida talabgorning taqiqlangan materiallardan foydalanishi, foydalanishga urinishi, boshqa talabgorlar bilan muloqot qilishi, shuningdek, imtihon oʻtkazish tartibiga zid boshqa xatti-harakatlar sodir qilishi unga nisbatan dalolatnoma rasmiylashtirilib, imtihondan chetlashtirilishiga asos boʻladi. 27. Kirish imtihonlarida talabgor uchta savoldan iborat biletni tanlaydi. Talabgorga tayyorlanish uchun oʻn daqiqagacha vaqt ajratiladi. Suhbat jarayonida talabgorga bilet mazmuni doirasida qoʻshimcha savollar berilishi mumkin. Bitta talabgor bilan suhbat oʻn — oʻn besh daqiqagacha davom etadi. 28. Kirish imtihonlari natijalarini aniqlash uchun imtihon komissiyasining har bir aʼzosi boshqa aʼzolardan mustaqil ravishda har bir talabgor uchun alohida baholash varaqasini toʻldiradi va uni imtihon komissiyasi kotibiga taqdim etadi. Imtihon komissiyasining kotibi imtihon komissiyasi aʼzolari tomonidan talabgorga qoʻyilgan oʻrtacha ballni hisoblaydi. Kirish imtihonlari natijalari reyting tizimiga muvofiq talabgorga qoʻyilgan ballarni (0 dan 100 gacha boʻlgan doirada) nazarda tutgan holda aniqlanadi va Institut direktori tomonidan tasdiqlanadigan Imtihon komissiyasi majlisi bayonnomasiga kiritiladi. Kirish imtihonlari kursni tashkil etish shakli va belgilangan oʻrinlar sonini inobatga olgan holda alohida oʻtkaziladi. 29. Kirish imtihonlari natijalari Institutning rasmiy veb-saytida suhbat jarayonining soʻnggi bosqichi boʻlib oʻtgandan keyingi ish kunidan kechiktirmasdan joylashtiriladi. 30. Talabgor kirish imtihonlariga kelmagan taqdirda, unga 0 ball qoʻyiladi. Talabgor suhbat yakuni boʻyicha belgilangan maksimal ballning 55 foizi va undan kam ball toʻplagan taqdirda, qayta tayyorlash kurslariga qabul qilinmaydi, tabaqalashtirilgan toʻlov-kontrakt asosida oʻqishga qabul qilinish holatlari bundan mustasno. 31. Qayta tayyorlash kurslariga tinglovchilarni qabul qilish uchun qayta kirish imtihonlarini oʻtkazishga yoʻl qoʻyilmaydi. 32. Kirish imtihonlari natijalari yuzasidan Institutga shikoyat qilinishi va apellyatsiya tartibida koʻrib chiqilishi mumkin emas. 33. Qayta tayyorlash kurslariga quyidagi holatlarda qabul qilinadi: mazkur Nizomning 3-bandiga muvofiq belgilangan oʻrinlar sonini inobatga olgan holda, kirish imtihonidan muvaffaqiyatli oʻtganda (suhbatda belgilangan maksimal ballning 55 foizidan yuqori ball toʻplaganda); Institut tomonidan belgilangan muddatda talabgorning kontrakt toʻlovi summasi oʻtkazilganda. 34. Kirish imtihonlaridan muvaffaqiyatli oʻtgan va oʻqish uchun mablagʻlarni toʻlagan talabgor Institut direktorining buyrugʻi bilan oʻqishga qabul qilinadi. 35. Institut imkoniyatlaridan kelib chiqqan holda, kirish imtihoni natijalariga koʻra qabul qilinmagan talabgorlar qoʻshimcha ravishda tabaqalashtirilgan toʻlov-kontrakt asosida qabul qilinishi mumkin. Qoʻshimcha ravishda tabaqalashtirilgan toʻlov-kontrakt asosida oʻqish istagida boʻlgan talabgorlar Institut tomonidan belgilangan muddatlarda toʻlov-kontrakt shartlari bajarilgandan soʻng Institut direktorining buyrugʻi bilan oʻqishga qabul qilinadi. 36. Tasdiqlangan namunadagi toʻlov-kontrakt blankalari kirish imtihonlari natijalari eʼlon qilingan kundan boshlab yuridik shaxslar uchun uch nusxada, jismoniy shaxslar uchun ikki nusxada beriladi hamda Institut direktori va buxgalteri imzolari bilan tasdiqlanadi. Qayta tayyorlash kurslarida oʻqish uchun toʻlov-kontrakt summasi miqdori taʼlim shaklini inobatga olgan holda Institut kengashi tomonidan tasdiqlanadi. 37. Auditoriya oʻquv yuklamasining eng koʻp hajmi haftasiga 36 soat etib belgilanadi. Oʻqitish davomiyligi, qoida tariqasida, 24 haftani tashkil etadi. Institut zaruratga koʻra oʻqitish davomiyligi va oʻquv dasturlarining hajmiga oʻzgartirish kiritishi mumkin. 38. Umumiy oʻquv vaqti hajmi quyidagicha taqsimlanadi: nazariy taʼlim — 18 — 21 hafta; attestatsiya (yakuniy imtihonlar) — 2 — 4 hafta; Davlat attestatsiyasi — 1-2 hafta. 39. Oʻquv jarayoni Institut kengashi tomonidan taʼlim shakllari boʻyicha tasdiqlangan malaka talablari, oʻquv rejalari va dasturlariga muvofiq tashkil etiladi. 40. Oʻquv jarayonida oʻquv mashgʻulotlarining quyidagi asosiy turlari qoʻllaniladi — maʼruza va seminar. Oʻquv mashgʻulotlarining qoʻshimcha turlari — klinik taʼlim, sud majlislari imitatsiyasi (moot court), sayyor mashgʻulotlar va dars mashgʻulotlarini tashkil etishning amaliyotga yoʻnaltirilgan zamonaviy shakllari — keys-stadi, ilmiy taqdimotlar, jamoada ishlash va boshqalar ham qoʻllanilishi mumkin. 41. Masofaviy taʼlim shaklidagi qayta tayyorlash kurslarida oʻquv jarayoni maxsus taʼlim platformalarida, onlayn (real vaqt rejimida) hamda oflayn (videomaʼruzalar, mavzuga doir maʼruzalar matni, assesment topshiriqlari, amaliyot materiallari tahlili, kichik nazorat ishini bajarish orqali tegishli oʻquv-metodik resurslarni mustaqil ravishda oʻzlashtirish) rejimda tashkil qilinadi. 42. Barcha turdagi auditoriya mashgʻulotlarining davomiyligi 80 daqiqani, oʻquv mashgʻulotlari oʻrtasidagi tanaffus kamida 10 daqiqani tashkil etadi. 43. Oʻquv jarayoni, qoida tariqasida, 25 kishidan ortiq boʻlmagan tinglovchilardan iborat akademik guruhlarda tashkil qilinadi. 44. Tinglovchilarning bilimi, qoida tariqasida, quyidagi 3 ta turdagi — joriy, oraliq va yakuniy nazorat turlari boʻyicha baholanadi. Masofaviy taʼlim shaklida tashkil etilgan qayta tayyorlash kurslarida yakuniy nazorat tinglovchining bevosita ishtirokida Institut auditoriyalarida oʻtkaziladi. Asosiy ish joyidan ajralmagan holda masofaviy taʼlim olayotgan tinglovchilarga bevosita Institutga kelishi talab etiladigan yakuniy nazoratni topshirish vaqtida oʻrtacha oylik maoshi saqlangan qoʻshimcha taʼtil beriladi. Tinglovchilarning bilimlari yozma ishlarni tekshirish va baholashda anonimlikni taʼminlaydigan, asosan yozma shaklda nazorat qilinadi. Muayyan nazorat turlaridan oʻtolmagan tinglovchilarga faqat bir marta qayta topshirish imkoniyati beriladi. 45. Qayta tayyorlash kurslarida oʻquv jarayonlarini tashkil etish va tinglovchilar bilimini baholash Institut kengashi tomonidan tasdiqlanadigan nizom asosida nazorat qilinadi. Bunda tinglovchilarning fanlar (kurslar)ni oʻzlashtirish darajasining nazorati elektron tizim orqali amalga oshiriladi. 46. Oʻquv rejasiga kiritilgan fanlarni (kurslar) oʻzlashtirmagan tinglovchilar Davlat attestatsiyasiga qoʻyilmaydi. 47. Tinglovchilar Davlat attestatsiyasiga oʻquv rejasiga kiritilgan fanlarni (kurslar) oʻzlashtirgandan soʻng qoʻyiladi. 48. Oʻzbekiston Respublikasi adliya vazirining buyrugʻi bilan tinglovchilarning Davlat attestatsiyasini oʻtkazish boʻyicha davlat attestatsiya komissiyasi tuziladi. 49. Tinglovchilarning Davlat attestatsiyasini tashkil etish va oʻtkazishga doir talablar Institut kengashi tomonidan tasdiqlanadi. 50. Davlat attestatsiya komissiyasining qarori Institut direktori tomonidan tinglovchilarga belgilangan namunadagi diplomlarni berish toʻgʻrisidagi buyruqni qabul qilish uchun asos hisoblanadi. 51. Qayta tayyorlash kurslari yakunlari boʻyicha tinglovchilarga mazkur Nizomga 3-ilovada belgilangan shaklda davlat namunasidagi diplom beriladi. 52. Davlat attestatsiyasi yakunlari boʻyicha qoniqarsiz baho olgan shaxslarga faqat bir marta keyingi qayta tayyorlash kurslarida Davlat attestatsiyasini takroran topshirish imkoniyati beriladi. 53. Davlat attestatsiyasi komissiyasi aʼzolari mehnatiga haq toʻlash mehnatga soatbay haq toʻlashning belgilangan miqdorlaridan kelib chiqqan holda belgilanadi. 54. Qayta tayyorlash kurslaridagi pedagoglik faoliyatiga professor-oʻqituvchi, amaliyotchi mutaxassislar, shuningdek, sud va huquqni muhofaza qiluvchi organlar xodimlari, advokatlar mehnatiga soatbay haq toʻlash tartibidagi shartnoma asosida jalb etilishi mumkin. 55. Tinglovchilar quyidagi holatlarda oʻquv kursidan chetlashtiriladi: oʻz xohishiga binoan; uzrli sabablarsiz oʻquv mashgʻulotlarini oʻttiz soatdan ortiq qoldirganda; oʻquv rejasidagi fan (kurs)ni oʻzlashtirmaganda; oʻquv intizomi va Institut tinglovchilarining ichki tartib-qoidalarini muntazam ravishda yoki bir marotaba qoʻpol ravishda buzganda; salomatligi tufayli (tibbiy komissiya maʼlumotnomasi asosida); sud tomonidan ozodlikdan mahrum etilganda; vafot etganda. Tinglovchilar oʻqishdan chetlashtirilganda oʻqish uchun toʻlangan kontrakt summasi qaytarilmaydi. Uzrli sabablar bilan tinglovchi kursdan chetlashtirilganda, keyingi kurslarda taʼlim olish imkoniyati berilishi mumkin. 56. Ushbu Nizom talablari buzilishida aybdor boʻlgan shaxslar qonunchilik hujjatlariga muvofiq javobgar boʻladilar. BosqichlarSubyektlarTadbirlarBajarish muddatlari1-bosqichInstitut1. Tegishli yil uchun qabul komissiyasi tarkibini tasdiqlaydi.2. Hujjatlarni qabul qilish muddatlari va oʻqishga qabul qilish uchun oʻrinlarning umumiy soni toʻgʻrisida eʼlon beradi.3. Imtihon komissiyasi va Ekspert guruhini tuzadi.Hujjatlarni qabul qilish boshlanishidan, qoida tariqasida, bir hafta oldin2-bosqichQabul komissiyasi1. Hujjatlarni qabul qiladi.Qabul vaqti davomidaInstitut2. Suhbat oʻtkazish jadvalini eʼlon qiladi.Suhbat boshlanishidan bir hafta oldin3-bosqichImtihon komissiyasi1. Suhbat oʻtkazadi.Oʻquv jarayoni boshlanishidan, qoida tariqasida, bir oy oldinInstitut2. Suhbat natijalarini eʼlon qiladi.Suhbat oʻtkazilganidan keyingi ish kuni4-bosqichInstitut1. Qayta tayyorlash kurslariga tinglovchilarni qabul qiladi.Oʻquv mashgʻulotlari boshlanganidan soʻng oʻn kun ichidaDavlat attestatsiya komissiyasi2. Oʻquv jarayonini tashkil etadi.Oʻquv jarayoni davomida3. Davlat attestatsiyasini oʻtkazadi.Oʻquv jarayonining yakuni boʻyicha5-bosqichInstitutDiplom beradi.Kurslarning yakuni boʻyicha Institut direktori__________________________(F.I.O.)fuqaro:______________________dan(familiya, ismi, otasining ismi)ARIZAMenga oliy maʼlumotga ega boʻlgan shaxslarni yuridik mutaxassislik boʻyicha qayta tayyorlash kurslarida oʻqish uchun kirish imtihonlariga ruxsat berishingizni soʻrayman.Men tugatgan oliy taʼlim yoʻnalishining nomi: ____________________________________________________________________________________________________________________________Arizaga ilova qilaman:1. _____________________________________________________________________________2. _____________________________________________________________________________3. _____________________________________________________________________________4. _____________________________________________________________________________Aloqa maʼlumotlari _____________________________________________________________________________ (Telefon raqami)20___-yil “_____”_____________________________imzo Oʻzbekiston Respublikasi davlat gerbiOʻzbekiston RespublikasiQayta tayyorlash haqidaDIPLOMQT № 000000________________________________________________________________________(Tinglovchining familiyasi, ismi, otasining ismi)20 _____-yil ________________dan 20 _____-yil _____________________gachaAdliya vazirligi huzuridagi Yuridik kadrlarni qayta tayyorlashva malakasini oshirish institutida____________________________________ soatga moʻljallangan_______________________________________________________________________________________(Qayta tayyorlash kursining nomi)qayta tayyorlash kursida taʼlim olib, Davlat attestatsiyasida _________ ball bilanbaholandi va qayta tayyorlash oʻquv kursini muvaffaqiyatli tamomladi.Muhr oʻrniDirektor ___________________Sana ___________________Qayd raqami _______________ Diplom A4 formatli oq qogʻozda ofset usulida besh xil rangdan foydalangan holda: matn uchun — qora rangda, rasmlar tasviri uchun — yashil, koʻk, qizil ranglarda, fon uchun — och pushti rangda bosib chiqariladi. Diplomning chap qismida chetidan 10 mm chekingan holda, eni 32 mm boʻlgan Oʻzbekiston Respublikasi Davlat bayrogʻi tasvirlangan tasma joylashtiriladi. Tasmaning yuqori qismida diametri 30 mm boʻlgan Oʻzbekiston Respublikasi Davlat gerbi, pastki qismida esa — 35 mm oʻlchamli ikkita kvadrat qoʻshilishidan hosil boʻlgan sakkiz qirrali yulduz, yulduzning oʻrtasida muhr uchun 25 mm diametrli oq aylana joylashgan. Diplomning qolgan yuqori qismida davlat tilida “OʻZBEKISTON RESPUBLIKASI. Qayta tayyorlash haqida DIPLOM” soʻzlari bosiladi. Diplom ikki harf — QT va olti raqamli sondan iborat tartib raqamiga ega. Barcha matn naqshli rastrdan iborat och kulrang fonda bosib chiqariladi. Diplom: bosib chiqarishning ikki usuli — ofset va yuqori usuli; yorugʻlik vositasida nusxa koʻchirishni qiyinlashtirish uchun ochiq ranglar; naqshli rastr; har xil rangli rastrlardan foydalanish natijasida turli ranglarni hosil qilish; maxsus qogʻoz; oʻzgaradigan raqamlardan iborat tartib raqami qoʻllangan holda oltita himoyaga ega. 1. Ushbu Nizom Oʻzbekiston Respublikasi Adliya vazirligi huzuridagi Yuridik kadrlarni qayta tayyorlash va malakasini oshirish institutida (keyingi oʻrinlarda — Institut) umumiy oʻrta, oʻrta maxsus va professional taʼlim muassasalarida huquqiy fanlardan dars beradigan, oliy noyuridik maʼlumotga ega pedagog kadrlarni qayta tayyorlash kurslarini tashkil etish va oʻtkazish tartibini belgilaydi. 2. Ushbu Nizomda quyidagi asosiy tushunchalar qoʻllaniladi: buyurtmanoma — muayyan davr uchun buyurtmachi tomonidan pedagog kadrlarni kasbiy qayta tayyorlash kurslariga qabul qilish uchun Institutga taqdim etiladigan pedagog kadrlar roʻyxati; buyurtmachi — Oʻzbekiston Respublikasi Oliy taʼlim, fan va innovatsiyalar vazirligi, Maktabgacha va maktab taʼlimi vazirligi va tizimida umumiy oʻrta, oʻrta maxsus hamda professional davlat taʼlim muassasalari boʻlgan vazirliklar hamda idoralar, shuningdek, umumiy oʻrta, oʻrta maxsus va professional taʼlim sohasidagi nodavlat taʼlim tashkilotlari; masofaviy taʼlim — oʻquv dasturlarini ishlab chiqarishdan ajralmagan holda, onlayn (real vaqt rejimida) hamda offlayn (videomaʼruzalar, mavzuga doir maʼruzalar matni, assesment topshiriqlari, amaliyot materiallari tahlili, kichik nazorat ishini bajarish orqali tegishli oʻquv-metodik resurslarni mustaqil bajarish) rejim orqali axborot-kommunikatsiya texnologiyalaridan foydalangan holda masofadan turib oʻzlashtirish; pedagog kadr — umumiy oʻrta, oʻrta maxsus va professional taʼlim muassasalarida huquqiy fanlardan dars beruvchi mutaxassis; talabgor — kasbiy qayta tayyorlash kurslarida oʻqitish maqsadida belgilangan tartibda tasdiqlangan reja-grafikka muvofiq buyurtmanoma asosida yoʻnaltirilgan shaxs; tinglovchi — oʻqish uchun toʻlov-kontrakt summasini toʻlagan va kasbiy qayta tayyorlash kurslariga qabul qilingan shaxs; umumiy oʻrta, oʻrta maxsus va professional taʼlim muassasalarida huquqiy fanlardan dars beradigan, oliy noyuridik maʼlumotga ega pedagog kadrlarni qayta tayyorlash kurslari (keyingi oʻrinlarda — kasbiy qayta tayyorlash kurslari) — umumiy oʻrta, oʻrta maxsus va professional taʼlim muassasalarida huquqiy fanlar boʻyicha yuqori saviyada pedagogik faoliyatni yuritish uchun yetarli darajadagi bilim olish va koʻnikma shakllantirishni nazarda tutadigan oʻqitish shakli. 3. Kasbiy qayta tayyorlash kurslari, qoida tariqasida, masofaviy taʼlim shaklida davlat va rus tillarida oʻtkaziladi. 4. Kasbiy qayta tayyorlash kurslarida Institut kengashi tomonidan tasdiqlanadigan toʻlov-kontrakt asosida oʻqitiladi. Bunda toʻlov-kontrakt summasini ushbu kurslarda oʻqish davomida boʻlib-boʻlib toʻlash imkoniyati nazarda tutiladi. 5. Kasbiy qayta tayyorlash kurslari, qoida tariqasida, Institut kengashi tomonidan tasdiqlanadigan toʻrt oylik oʻquv rejasi va dasturlariga muvofiq oʻtkaziladi. 6. Kasbiy qayta tayyorlash kurslarida oʻqish ikkinchi oliy maʼlumot olish hisoblanmaydi. 7. Oliy maʼlumotga ega boʻlmagan pedagog kadrlar kasbiy qayta tayyorlash kurslariga qabul qilinmaydi. 8. Buyurtmachi har yili 15-noyabrga qadar keyingi kalendar yilda kasbiy qayta tayyorlash kurslarida oʻqishi rejalashtirilgan pedagog kadrlar roʻyxatini Institutga taqdim etadi. Kasbiy qayta tayyorlash kurslarida oʻqishni xohlovchi pedagog kadrlar arizasini buyurtmachi tomonidan qabul qilish va Institutga taqdim etish maxsus elektron platforma orqali onlayn roʻyxatdan oʻtkazishni nazarda tutgan holda tashkil etilishi mumkin. 9. Kurs muddati, talabgorlar roʻyxati aks ettirilgan reja-grafik buyurtmachi va Institut tomonidan tasdiqlanib, har yili 15-dekabrdan kechiktirmasdan, buyurtmachi tomonidan talabgorlarning asosiy ish joyiga taqdim etiladi hamda talabgorlar bosqichma-bosqich kurslarga yoʻnaltiriladi. Kasbiy qayta tayyorlash kurslari buyurtmanomasini toʻgʻri shakllantirish — pedagog kadrlarning tegishli taʼlim muassasasida ishlashi va huquqiy fanlardan dars berishini, oliy maʼlumotga egaligini inobatga olish, oʻz tizimidagi huquqiy fanlardan dars beruvchi oliy noyuridik maʼlumotga ega pedagoglarni kurslarga oʻqitish uchun yoʻnaltirish buyurtmachi zimmasida boʻladi. 10. Talabgorlar oʻqish oldidan quyidagi hujjatlarni Institutga taqdim qiladilar: talabgorni kasbiy qayta tayyorlash kurslariga yuborish toʻgʻrisida asosiy ish joyidan chiqarilgan buyruq (ishdan ajralgan holda kursga yoʻnaltirilganda); identifikatsiyalovchi ID-kartasi (pasporti); oliy maʼlumot toʻgʻrisidagi hujjat (diplom). 11. Kasbiy qayta tayyorlash kurslarida oʻqish uchun toʻlov-kontrakt summasini toʻlagan talabgorlar Institut direktorining buyrugʻi bilan tinglovchi sifatida oʻqishga qabul qilinadi. 12. Tasdiqlangan reja-grafikka muvofiq oʻquv jarayoni boshlangunga qadar Institutga oʻqish uchun murojaat qilmagan yoki oʻqishi uchun belgilangan toʻlovni toʻlamagan talabgorlar kasbiy qayta tayyorlash kurslariga qabul qilinmaydi va bu haqida tegishli ravishda buyurtmachiga xabar beriladi. Bunday holatda talabgor keyingi tashkil etiladigan kurslarda oʻqishga qabul qilinishi mumkin. 13. Kasbiy qayta tayyorlash kurslarida oʻquv jarayoni davomiyligi, qoida tariqasida, 16 haftani tashkil etadi. Institut zaruratga koʻra oʻquv jarayoni davomiyligi va oʻquv dasturlarining hajmiga oʻzgartirish kiritishi mumkin. Umumiy oʻquv vaqti hajmi quyidagicha taqsimlanadi: nazariy (amaliy) taʼlim — 15-16 hafta; yakuniy imtihon — 1 hafta. 14. Kasbiy qayta tayyorlash kurslarida oʻquv jarayoni Institutning va masofaviy taʼlimga oid maxsus boshqa taʼlim platformalarida onlayn hamda offlayn rejimda tashkil qilinadi. Oʻquv mashgʻulotlarini tashkil etish, oʻtkazish tartibi va davomiyligi tegishli oʻquv dasturlarida belgilanadi. Kasbiy qayta tayyorlash kurslari masofaviy (ishdan ajralmagan holda) taʼlim shaklida tashkil etilishidan kelib chiqib, oʻquv jarayonlari dual taʼlim prinsipi asosida tashkil etiladi. Bunda kursning oʻquv rejasi va dasturlari taʼlimning nazariy qismi Institut bazasida (tegishli taʼlim platformalarida), amaliy qismi esa tinglovchining asosiy ish joyida (taʼlim jarayoni bilan birga) tashkil etilishini nazarda tutgan holda ishlab chiqiladi. 15. Oʻquv jarayonida oʻquv mashgʻulotlari, qoida tariqasida, maʼruza va seminar shakllarida tashkil etiladi. Oʻquv mashgʻulotlarining qoʻshimcha turlari — klinik taʼlim, sud majlislari imitatsiyasi (moot court), sayyor mashgʻulotlar va dars mashgʻulotlarini tashkil etishning amaliyotga yoʻnaltirilgan zamonaviy shakllari — keys-stadi, ilmiy taqdimotlar, jamoada ishlash va boshqalar ham qoʻllanilishi mumkin. 16. Barcha turdagi oʻquv mashgʻulotlarining davomiyligi, qoida tariqasida, 80 daqiqani, oʻquv mashgʻulotlari oʻrtasidagi tanaffus kamida 10 daqiqani tashkil etadi. Oʻquv jarayoni, qoida tariqasida, 25 kishidan ortiq boʻlmagan tinglovchilardan iborat akademik guruhlarda tashkil qilinadi. 17. Tinglovchilar fanlarni maxsus elektron platforma orqali oʻzlashtirib, barcha modullarni oʻzlashtirgan tinglovchilarga yakuniy imtihonga ruxsat beriladi. 18. Kasbiy qayta tayyorlash kurslarida tinglovchilarning yakuniy imtihoni test sinovlari shaklida oʻtkaziladi. Bunda test sinovlari onlayn rejimida oʻtkazilishi ham mumkin. Test sinovlarini onlayn yoki offlayn rejimida oʻtkazish Institut tomonidan belgilanadi. 19. Yakuniy imtihonda test sinovlari uchun ajratilgan maksimal ballning 56 foizidan kam ball toʻplagan tinglovchilar kurslarni muvaffaqiyatli oʻzlashtirmagan hisoblanadi. Test sinovlaridan muvaffaqiyatli oʻta olmagan tinglovchilarga keyingi kasbiy qayta tayyorlash kurslari yakunida faqat bir marta qayta topshirish imkoni beriladi. Bunda tinglovchilar test sinovlarini pulli asosida buyurtmachining mablagʻlari yoki tinglovchining oʻz hisobidan takroran topshiradi. Test sinovlari uchun toʻlanadigan toʻlov miqdori Institut tomonidan belgilanadi. 20. Yakuniy imtihondan muvaffaqiyatli oʻtgan kasbiy qayta tayyorlash kurslari tinglovchilariga Institut direktorining buyrugʻi bilan mazkur Nizomga ilovada belgilangan namunadagi diplom beriladi. 21. Tinglovchilarning bilimini baholash va yakuniy nazoratni oʻtkazishga doir talablar Institut kengashi tomonidan belgilanadi. 22. Kasbiy qayta tayyorlash kurslarini muvaffaqiyatli tugatgan va belgilangan namunadagi diplomni olgan tinglovchilar — maktab taʼlimi tizimi pedagog kadrlari besh yil davomida, oʻrta maxsus va professional taʼlim tizimi pedagog kadrlari uch yil davomida belgilangan davriylikka muvofiq malaka oshirishdan ozod etiladi. 23. Kasbiy qayta tayyorlash kurslarida oʻquv mashgʻulotlarini olib borish, shuningdek, oʻquv materiallarini tayyorlash hamda nazorat ishlarini tekshirish uchun yuqori malakali mutaxassislar, pedagoglar, shu jumladan, sud va huquqni muhofaza qiluvchi organlar xodimlari, advokatlar va boshqa mutaxassislar mehnatga soatbay haq toʻlash tartibida shartnoma asosida jalb etilishi mumkin. 24. Tinglovchilar quyidagi holatlarda kasbiy qayta tayyorlash kurslaridan chetlashtiriladi: oʻz xohishiga binoan; Institut tinglovchilarining ichki tartib-qoidalari muntazam ravishda yoki bir marotaba qoʻpol ravishda buzganda; oʻquv rejasidagi fan(lar)ni oʻzlashtirmaganda; uzrli sabablarsiz oʻquv mashgʻulotlarini oʻttiz akademik soatdan ortiq qoldirganda; yakuniy imtihondan muvaffaqiyatli oʻta olmaganda; salomatligi tufayli (tibbiy komissiya maʼlumotnomasi asosida); sud tomonidan ozodlikdan mahrum etilganda; vafot etganda. Tinglovchi kasbiy qayta tayyorlash kurslaridan chetlatilganda, unga Institut tomonidan sabablari koʻrsatilgan holda maʼlumotnoma berilishi mumkin, shuningdek, bu haqida uni kasbiy qayta tayyorlashga yuborgan buyurtmachiga xabar beriladi. 25. Kasbiy qayta tayyorlash kurslari tinglovchilari kurslarda taʼlim olishni rad etganda yoki oʻqishdan chetlashtirilganda, oʻqish uchun toʻlangan toʻlov-kontrakt summasi qaytarilmaydi. Uzrli sabablar bilan tinglovchi kursdan chetlashtirilganda, keyingi kurslarda taʼlim olish imkoniyati berilishi mumkin. 26. Mazkur Nizom talablarining buzilishida aybdor shaxslar qonunchilik hujjatlariga muvofiq javobgar boʻladilar. Oʻzbekiston Respublikasi Davlat gerbiOʻzbekiston RespublikasiQayta tayyorlash haqidaDIPLOMQT № 000000___________________________________________________________________(tinglovchining familiyasi, ismi, otasining ismi)20____-yil ________________dan 20______-yil _________________gachaAdliya vazirligi huzuridagi Yuridik kadrlarni qayta tayyorlashva malakasini oshirish institutida_________________ soatga moʻljallangan _________________________________________________________________________________________________(qayta tayyorlash kursining nomi)kursida taʼlim olib, uni muvaffaqiyatli yakunladi.Muhr oʻrniDirektor _________________Sana ____________________Qayd raqami ________________ Qayta tayyorlash toʻgʻrisidagi diplom A4 formatli oq qogʻozda ofset usulida besh xil rangdan foydalangan holda: matn uchun — qora rangda, rasmlar tasviri uchun — yashil, koʻk, qizil ranglarda, fon uchun — och pushti rangda bosib chiqariladi. Varaqning chap qismida chetidan 10 mm chekingan holda, eni 32 mm boʻlgan Oʻzbekiston Respublikasi Davlat bayrogʻi tasvirlangan tasma joylashtiriladi. Tasmaning yuqori qismida diametri 30 mm boʻlgan Davlat gerbi, past qismida esa — 35 mm oʻlchamli ikkita kvadrat qoʻshilishidan hosil boʻlgan sakkiz qirrali yulduz, yulduzning oʻrtasida muhr uchun 25 mm diametrli oq aylana joylashgan. Varaqning qolgan qismida yuqorida davlat tilida “OʻZBEKISTON RESPUBLIKASI. Qayta tayyorlash haqida DIPLOM” soʻzlari bosiladi. Diplom ikki harf — QT va olti raqamli sondan iborat tartib raqamiga ega. Barcha matn naqshli rastrdan iborat och pushti rang fonda bosib chiqariladi. Diplom: yorugʻlik vositasida nusxa koʻchirishni qiyinlashtirish uchun ochiq ranglar; naqshli rastr; har xil rangli rastrlardan foydalanish yoʻli bilan turli ranglarni tashkil etish; oʻzgaradigan raqamlardan iborat tartib raqami qoʻllangan holda toʻrtta himoyaga ega. T/rChora-tadbirlarAmalga oshirish shakliIjro muddatiMoliyalashtirish manbalariMasʼul ijrochilarI. Yuridik kadrlarni qayta tayyorlash va malakasini oshirish instituti faoliyatini samarali tashkil qilish1.Yuridik kadrlarni qayta tayyorlash va malakasini oshirish institutining (keyingi oʻrinlarda — Institut) shtatlar jadvalini ishlab chiqish va tasdiqlash.Idoraviy hujjat 2025-yil aprel-Adliya vazirligi(A. Tashkulov)2.Tegishli sohalardagi kadrlarni qayta tayyorlash va ularning malakasini oshirish boʻyicha davlat taʼlim talablarini ishlab chiqish.Idoraviy hujjat 2025-yil may-Adliya vazirligi(A. Tashkulov),manfaatdor vazirlik va idoralar3.Institutda tinglovchilar bilimini nazorat qilish tartibi va baholash mezonlarini belgilash.Institut kengashi qarori2025-yil aprel-Adliya vazirligi(A. Tashkulov)4.Institutda professor-oʻqituvchilarni ochiq tanlov asosida ishga qabul qilish tartibi toʻgʻrisidagi nizomni ishlab chiqish va qabul qilish.Institut kengashi qarori2025-yil aprel-Adliya vazirligi(A. Tashkulov)5.Institutni oʻqitishning zamonaviy shakl va uslublarini qoʻllash koʻnikmalariga hamda amaliy ish tajribasiga ega, shuningdek, xorijiy tillarni egallagan malakali kadrlar bilan toʻldirish.Tashkiliy chora-tadbirlar2025-yil davomida-Adliya vazirligi(A. Tashkulov)6.Uzluksiz kasbiy rivojlantirish tizimida oʻquv kurslari boʻyicha bir kredit tarkibi va oʻqish davrini tamomlash uchun tinglovchi tomonidan toʻplanishi lozim boʻlgan kreditlarning umumiy soni hamda ushbu shakl boʻyicha malaka oshirish tartibini belgilash.Idoraviy normativ-huquqiy hujjat2025-yil may-Adliya vazirligi(A. Tashkulov)7.Quyidagi ustuvor masalalarda Institutni har tomonlama rivojlantirishga koʻmaklashib borish:Institutni strategik rivojlantirish, uning xalqaro nufuzini oshirish, taʼlim faoliyatini xalqaro standartlar darajasiga koʻtarish, ilmiy-pedagogik va moddiy-texnik salohiyatni kuchaytirish;doimiy ravishda kadrlar malakasini oshirishning ilgʻor shakl va usullarini joriy etish, oʻquv-metodik resurslarni ishlab chiqish, taʼlim dasturlarini doimiy takomillashtirish;buyurtmachi tashkilotlar bilan manfaatli hamkorlikni yoʻlga qoʻyish, yuridik kadrlarning kasbiy oʻsishini monitoring qilish, shuningdek, yetakchi xorijiy taʼlim va ilmiy-tadqiqot muassasalari bilan hamkorlik aloqalarini kengaytirish;taʼlim va ilmiy muassasalar, huquqni muhofaza qiluvchi organlar hamda xorijiy hamkorlar bilan taʼlim va ilm-fan sohalarida maqsadli hamkorlik oʻrnatish va rivojlantirish;professor-oʻqituvchilar, boshqa xodimlar va tinglovchilarni stajirovka oʻtashi uchun zarur shart-sharoitlarni yaratish, shu jumladan, ularning malakasini oshirish sohasida xalqaro hamkorlikni yoʻlga qoʻyish va rivojlantirish;ilmiy ishlanmalar natijalarini qonun ijodkorligi faoliyati hamda huquqni qoʻllash amaliyotiga joriy etish;Institut faoliyatini taʼminlash va rivojlantirish uchun budjetdan tashqari mablagʻlar, homiylik xayriyalarini jalb etish.Tashkiliy chora-tadbirlarDoimiyInstitut va Adliya vazirligining budjetdan tashqari mablagʻlariAdliya vazirligi(A. Tashkulov)II. Oʻquv jarayonini rivojlantirish, taʼlim sifati va samaradorligini oshirish8.Ilgʻor xorijiy davlatlar tajribalari asosida taʼlim jarayonini sifatli tashkil qilish, oʻquv texnologiyalari va metodikalarini transformatsiya qilish. Bunda:taʼlim jarayonlarini boshqarish va avtomatlashtirish boʻyicha xalqaro standartlar va texnologiyalarni joriy etish orqali “Raqamli institut” platformasi yaratiladi; “Raqamli institut” platformasi orqali yuridik kadrlar tegishli kompetensiyalar boʻyicha kasbiy diagnostikadan oʻtkaziladi;kasbiy diagnostika natijasiga koʻra yuridik kadrlarning bilim va koʻnikmalari pasporti va individual kasbiy rivojlanish dasturi tuziladi va u orqali kadrlar malaka oshirishga yoʻnaltiriladi;yuridik kadrlarga oʻz kasbiy rivojlanish ehtiyojlarini qondirishga yoʻnaltirilgan malaka oshirish shakllari hamda dasturlarini mustaqil tanlash va oʻzlashtirish imkoniyati yaratiladi;oʻquv jarayoni raqamlashtiriladi, shu jumladan, oʻquv mashgʻulotlari jadvali shakllantiriladi, imtihonlar oʻtkaziladi, taʼlim oluvchilar baholanadi va ularning reytingi shakllantiriladi;tinglovchilarning malaka oshirishga boʻlgan ehtiyojini aniqlash uchun raqamli portfolio tizimi joriy qilinadi, ularning kasbiy faoliyat samaradorligi baholanadi va reytingi yuritiladi;malaka oshirishning maqsadi, vazifalari va mazmunidan kelib chiqib, oʻquv jarayoni tashkil etiladi va kadrlarning uzluksiz malaka oshirishi uchun taʼlim dasturlari doimiy yangilab boriladi;“Raqamli institut” platformasi vakolatli davlat organlarining axborot tizimlari bilan integratsiya qilinadi;tinglovchilarning uzluksiz kasbiy rivojlanishini monitoring qilish tizimi joriy etiladi;oʻquv jarayoni amaliy va huquqiy nizolarni tahlil qilishga qaratilgan bilim va koʻnikmalarga asoslangan yondashuvga muvofiq tashkil etiladi, ularning kamida 40-50 foizi amaliy mashgʻulotlarga ajratiladi;mantiqiy fikrlash, tahlil va tadqiqotga yoʻnaltirilgan zamonaviy pedagogik texnologiyalar va taʼlimning ilgʻor yondashuvlari joriy etiladi;taʼlim oluvchini kasbiy faoliyatda ragʻbatlantirishga qaratilgan kasbiy motivatsiya tizimini joriy etgan holda malaka oshirish va qayta tayyorlash tizimi jozibadorligini oshirish choralari koʻriladi;boshqaruv mexanizmlari milliy va xalqaro standartlar asosida modernizatsiya qilinadi.Tashkiliy chora-tadbirlar2025 yil iyunInstitutning budjetdan tashqari mablagʻlariAdliya vazirligi(A. Tashkulov),Raqamli texnologiyalar vazirligi(Sh. Shermatov)9.Oʻquv jarayoniga zamonaviy pedagogik va axborot-kommunikatsiya texnologiyalari, shuningdek, masofaviy taʼlim hamda oʻquv mashgʻulotlarining interfaol (“aqliy hujumlar”, “keys stadi”, “jamoa boʻlib ishlash” hamda bilim va koʻnikmalar berishning boshqa zamonaviy shakllari) va muammoli-vaziyatli uslublarini keng joriy etish.Kompleks chora-tadbirlar2025 yil aprel-Adliya vazirligi(A. Tashkulov) 10.Adliya organlari va muassasalari xodimlariga martaba darajalarini berish boʻyicha maxsus malaka oshirish kurslarining oʻquv dasturlarini xodimlarga beriladigan martaba darajasidan kelib chiqib ishlab chiqish va muntazam yangilab borish.Kompleks chora-tadbirlar2025 yil aprel-Adliya vazirligi(A. Tashkulov)11.Institutda oʻquv jarayonining sifatini oshirish boʻyicha tajriba almashish maqsadida yuridik kadrlarni tayyorlovchi, qayta tayyorlovchi va ularning malakasini oshiruvchi taʼlim va ilmiy-tadqiqot, shu jumladan, xorijiy davlatlar muassasalari hamda xalqaro tashkilotlar bilan samarali idoralararo hamkorlikni kengaytirish.Kompleks chora-tadbirlar2025 yil mayInstitut va Adliya vazirligining budjetdan tashqari mablagʻlariAdliya vazirligi(A. Tashkulov),manfaatdor vazirlik va idoralar12.Yuridik kadrlarni qayta tayyorlash va ularning malakasini oshirishga qoʻyiladigan malaka talablarini ishlab chiqish va tasdiqlash.Institut kengashi qarori2025 yil aprel -Adliya vazirligi(A. Tashkulov)13.Uzluksiz kasbiy rivojlantirish uchun alohida oʻquv modullari boʻyicha taʼlim dasturlarini ishlab chiqish va tasdiqlash.Institut kengashi qarori2025 yil aprel-Adliya vazirligi(A. Tashkulov) 14.Yuridik kadrlarni ularning kasbiy malaka darajasi, bilimi, salohiyati, ish tajribasi va individual kasbiy rivojlanish dasturiga mos keladigan taʼlim dasturlari boʻyicha oʻqitish tizimini yoʻlga qoʻyish.Kompleks chora-tadbirlar2025 yil aprelInstitutning budjetdan tashqari mablagʻlariAdliya vazirligi(A. Tashkulov)15.Yuridik kadrlarni kredit-modul tizimi asosida malakasini oshirish uchun modul dasturlarining mavzulari va ular boʻyicha oʻquv kontentlarini ishlab chiqish.Tashkiliy chora-tadbirlar2025 yil aprelInstitutning budjetdan tashqari mablagʻlariAdliya vazirligi(A. Tashkulov)16.Advokatlar va yuridik xizmat xodimlarini ixtisoslashuvi boʻyicha oʻquv dasturlarini ishlab chiqish hamda ular asosida zarur oʻquv kontentlarini tayyorlash.Tashkiliy chora-tadbirlarDoimiy-Adliya vazirligi(A. Tashkulov)17.Malaka oshirish kurslari boʻyicha oʻquv kontentlarini yaratish uchun malakali mahalliy va xorijiy mutaxassislarni keng jalb qilish va mazkur oʻquv kontentlarini videodarslar, interfaol dasturlar, tahliliy materiallar bilan boyitish choralarini koʻrish.Tashkiliy chora-tadbirlarDoimiy-Adliya vazirligi(A. Tashkulov)18.Internet orqali keng aholi qatlami oʻrtasida ularning huquqiy savodxonligini oshirishga qaratilgan masofaviy oʻquv kurslarini tashkil qilishni yoʻlga qoʻyish.Tashkiliy chora-tadbirlar2025 yil sentabrInstitutning budjetdan tashqari mablagʻlariAdliya vazirligi(A. Tashkulov)19.Institut faoliyatiga zamonaviy innovatsion oʻqitish tizimini joriy etish, unda, jumladan, quyidagilarni nazarda tutish:tinglovchilarni videokonferensaloqa va boshqa zamonaviy axborot-kommunikatsiya texnologiyalarini qoʻllagan holda masofaviy (elektron) oʻqitish;oʻqitishda imitatsion modellashtirish (sud majlisi zallari, sud ekspertiza laboratoriyalari va boshqa)dan foydalanish.Tashkiliy chora-tadbirlarDoimiyInstitut va Adliya vazirligining budjetdan tashqari mablagʻlari, homiylik mablagʻlariAdliya vazirligi(A. Tashkulov),manfaatdor vazirlik va idoralar20.Statistika, arxiv va boshqa maʼlumotlardan (qonunchilikka muvofiq foydalanish cheklangan maʼlumotlar bundan mustasno) foydalanish huquqini berish orqali Institut oʻquv va ilmiy jarayonining huquqni qoʻllash amaliyoti bilan uzviy integratsiyalashuvini taʼminlash.Kompleks chora-tadbirlar2025 yil mayInstitutning budjetdan tashqari mablagʻlariAdliya vazirligi(A. Tashkulov),manfaatdor vazirlik va idoralarIII. Ilmiy-tadqiqot va innovatsion faoliyatning sifatini oshirish21.Xalqaro moliya institutlari va yetakchi tashkilotlar bilan hamkorlikni mustahkamlash, Institutda amalga oshiriladigan ilmiy tadqiqotlar uchun xalqaro grantlar va donor tashkilotlar mablagʻlarini jalb qilish.Kompleks chora-tadbirlarDoimiyXalqaro grantlar va donor tashkilotlar mablagʻlariAdliya vazirligi(A. Tashkulov),Oliy taʼlim, fan va innovatsiyalar vazirligi(K. Sharipov)22.Professor-oʻqituvchilarning turli innovatsion, amaliy va fundamental tadqiqotlar loyihalari tanlovlarida ishtirok etishini taʼminlash.Kompleks chora-tadbirlarDoimiy-Adliya vazirligi(A. Tashkulov),Oliy taʼlim, fan va innovatsiyalar vazirligi(K. Sharipov)23.Institutda huquq sohasidagi xalqaro maʼlumotlar bazalaridan foydalanish imkoniyatini yaratish.Amaliy chora-tadbirlar2025-yil iyunInstitutning budjetdan tashqari mablagʻlariAdliya vazirligi(A. Tashkulov)24.Institutda oliy taʼlimdan keyingi taʼlim institutini joriy qilish va uning faoliyatini tashkil etish.Kompleks chora-tadbirlar2025-yil aprel-Adliya vazirligi(A. Tashkulov),Oliy taʼlim, fan va innovatsiyalar vazirligi(K. Sharipov)25.Adliya organlari va muassasalari faoliyatini ilmiy-metodik jihatdan taʼminlash boʻyicha oʻquv va oʻquv-amaliy qoʻllanmalarni tayyorlash, Institut axborot-resurs markazi fondini muntazam yangilab borish hamda oʻquv va metodik adabiyotlar mualliflarini munosib ravishda moddiy ragʻbatlantirish va ularga tegishli shart-sharoitlar yaratish.Tashkiliy chora-tadbirlarDoimiyInstitut va Adliya vazirligining budjetdan tashqari mablagʻlariAdliya vazirligi(A. Tashkulov)26.Institut professor-oʻqituvchilarini davlat huquqiy siyosatini takomillashtirishga va yuridik kadrlarning uzluksiz oʻqitishning dolzarb muammolariga doir ilmiy-tadqiqot ishlariga jalb qilish.Tashkiliy chora-tadbirlarDoimiy-Adliya vazirligi(A. Tashkulov),manfaatdor vazirlik va idoralar27.Alisher Navoiy nomidagi Oʻzbekiston Milliy kutubxonasining axborot-kutubxona fondiga doimiy va uzluksiz ravishda kirishni tashkil etish.Tashkiliy chora-tadbirlar2025-yil aprelInstitutning budjetdan tashqari mablagʻlariAdliya vazirligi(A. Tashkulov),Oʻzbekiston milliy kutubxonasi(U. Teshabayeva)28.Davlat huquqiy siyosati hamda yuridik fan va taʼlimni rivojlantirishga qaratilgan ilmiy maqolalar chop etish, Institutning ilmiy jurnallar mavqeyini koʻtarish, shuningdek, jurnallarning alohida sonlarini xorijiy davlatlardagi nufuzli ilmiy yuridik jurnallar bilan hamkorlikda nashr ettirish.Tashkiliy chora-tadbirlarDoimiyInstitutning budjetdan tashqari mablagʻlariAdliya vazirligi(A. Tashkulov)IV. Xalqaro hamkorlikni va sheriklik munosabatlarini rivojlantirish29.Quyidagilar orqali xalqaro hamkorlikni kengaytirish:professor-oʻqituvchilar hamda tinglovchilarni yetakchi xorijiy taʼlim tashkilotlari va ilmiy-tadqiqot institutlarida malaka oshirishi va stajirovkalarini tashkil etish;Institut xodimlari va tadqiqotchilarini yurisprudensiyaning dolzarb masalalari boʻyicha xalqaro ilmiy-amaliy forumlarda ishtirok etishini tashkil etish;yetakchi malaka oshirish va ilmiy-tadqiqot institutlari bilan memorandumlar, oʻzaro hamkorlik kelishuvlarini tuzish, qoʻshma dasturlarni amalga oshirish;taʼlim, mahorat darslari va tajriba almashish uchun xorijiy olimlar, oʻqituvchilar, mutaxassislarni taklif etish;xalqaro konferensiya va seminarlarni tashkil etish, qoʻshma xalqaro ilmiy tadqiqotlarni oʻtkazish.Tashkiliy chora-tadbirlarDoimiy Institutning budjetdan tashqari mablagʻlari, xalqaro grantlar va donor tashkilotlar mablagʻlariAdliya vazirligi(A. Tashkulov),manfaatdor vazirlik va idoralar30.Professor-oʻqituvchilar va tinglovchilarning xorijiy davlatlardagi oʻquv va ilmiy-tadqiqot ishlarini tashkil etish choralarini koʻrish va bu borada tegishli xalqaro shartnoma va bitimlar tuzish boʻyicha takliflar tayyorlash.Tashkiliy chora-tadbirlardoimiyInstitutning budjetdan tashqari mablagʻlari, xalqaro grantlar va donor tashkilotlar mablagʻlariAdliya vazirligi(A. Tashkulov),manfaatdor vazirlik va idoralarV. Institutning moddiy-texnik bazasini mustahkamlash31.Pulli xizmatlar, shu jumladan, qisqa muddatli oʻquv kurslarini tashkil etish orqali Institutga qoʻshimcha moliyaviy mablagʻlarni jalb qilish choralarini koʻrish.Tashkiliy chora-tadbirlarDoimiy -Adliya vazirligi(A. Tashkulov)32.Oʻziga yuklangan vazifalarni vijdonan va samarali bajarayotgan Institutning boshqaruv, professor-oʻqituvchilar tarkibi, shuningdek, oʻquv-yordamchi va boshqa xodimlariga Adliya vazirligi va Institutning budjetdan tashqari mablagʻlari hisobidan har oylik shaxsiy ustamalarni belgilash tartibi va mezonlarini tasdiqlash.Idoraviy hujjat2025-yil aprel-Adliya vazirligi(A. Tashkulov)33.Masofaviy va mustaqil taʼlim olish uchun elektron oʻquv materiallarini ishlab chiqish maqsadida Institutning masofaviy taʼlim multimedia mahsulotlarini ishlab chiqish, texnik studiyasini zarur zamonaviy uskunalar va dasturiy mahsulotlar bilan jihozlash.Kompleks chora-tadbirlar2025-yil mayAdliya vazirligi va Institutning budjetdan tashqari mablagʻlariAdliya vazirligi(A. Tashkulov)34.Quyidagi tashkiliy chora-tadbirlar orqali Institutning yangi imijini shakllantirish:Institutning oʻziga xos yangi ramzlarni tasdiqlash (logotip, bayroq va boshqalar);prospektlar, turli broshyuralar, flayerlar va esdalik sovgʻalarini ishlab chiqish va nashr etish;Institutning rasmiy veb-saytini zamonaviy va xalqaro standartlar asosida modernizatsiya qilish hamda jamoatchilik bilan aloqalarni kuchaytirish.Tashkiliy chora-tadbirlar2025-yil aprelInstitutning budjetdan tashqari mablagʻlariAdliya vazirligi(A. Tashkulov)35.Institutning Axborot-resurs markazi fondini quyidagilarni nazarda tutgan holda takomillashtirish:zamonaviy oʻquv, ilmiy va boshqa adabiyotlar bilan yangilash, shu jumladan, mahalliy va xorijiy, huquqiy va axborot-tahliliy nashrlarga muntazam obunasini taʼminlash;zamonaviy texnika va qoʻshimcha vositalar bilan jihozlash.Kompleks chora-tadbirlar2025-yil mayInstitutning budjetdan tashqari mablagʻlariAdliya vazirligi(A. Tashkulov)36.Institutda masofaviy taʼlimni rivojlantirish va videokonferensiyalar oʻtkazish, shuningdek, interfaol elektron kurslarni ishlab chiqish, onlayn baholash va soʻrovnomalarni oʻtkazish uchun tegishli uskunalar, qurilmalar va dasturiy mahsulotlarni xarid qilish va oʻrnatish, jumladan:tarmoq va server qurilmalari, zarur qismlar, Institutning xodimlari va oʻquv auditoriyalarini zamonaviy kompyuter va ofis texnikalari bilan taʼminlash;auditoriyalarni interfaol va innovatsion panel va monitorlar, videokonferensaloqa jihozlari, tinglovchilar orasida soʻrov oʻtkazishning interfaol vositalari bilan jihozlash.Kompleks chora-tadbirlar2025 yil aprelInstitutning budjetdan tashqari mablagʻlariAdliya vazirligi(A. Tashkulov)37.Institutni yuqori tezlikdagi Internet tarmogʻiga ulanishini taʼminlash.Tashkiliy chora-tadbirlarInstitut talabiga koʻraInstitut va Adliya vazirligining budjetdan tashqari mablagʻlariAdliya vazirligi(A. Tashkulov),Raqamli texnologiyalar vazirligi(Sh. Shermatov)38.Institutda oʻtkaziladigan tadbirlar (konferensiya, seminar va boshqalar) ishtirokchilariga va Institut tinglovchilariga qoʻshimcha qulaylik yaratish hamda oʻquv mashgʻulotlari oraligʻidagi tanaffus vaqtlardan unumli foydalanish maqsadida kofe-breyklar tashkil etish, autsorsing, keytering va boshqa xizmatlardan foydalanish.Tashkiliy chora-tadbirlarDoimiyInstitutning budjetdan tashqari mablagʻlariAdliya vazirligi(A. Tashkulov) 1. Vazirlar Mahkamasining 2011-yil 29-martdagi 93-son qarori bilan tasdiqlangan Oʻzbekiston Respublikasi adliya organlari va muassasalari xodimlarining martaba darajalari toʻgʻrisidagi nizomda: a) 3-band quyidagi tahrirda bayon etilsin: “3. Oʻzbekiston Respublikasi adliya organlari va muassasalari xodimlariga martaba darajalari ijobiy attestatsiya, malakasiga muvofiq oliy yuridik maʼlumot yoki boshqa oliy maʼlumot mavjud boʻlgan hamda Oʻzbekiston Respublikasi Adliya vazirligi huzuridagi Yuridik kadrlarni qayta tayyorlash va malakasini oshirish institutida maxsus malaka oshirish kurslarini muvaffaqiyatli oʻtagan taqdirda, egallab turgan lavozimi va ish stajiga, shuningdek, oldingi ish yoki xizmat joyida berilgan maxsus unvonlarni hisobga olgan holda izchil tartibda beriladi”; b) 6-band quyidagi tahrirda bayon etilsin: “6. Martaba darajasida boʻlish muddati quyidagicha belgilanadi: 3-darajali yurist — ikki yil; 2-darajali yurist — uch yil; 1-darajali yurist — toʻrt yil; 3-darajali adliya maslahatchisi — besh yil; 2-darajali adliya maslahatchisi — olti yil. 1-darajali adliya maslahatchisi va undan yuqori martabada boʻlish muddati belgilanmaydi”; v) 7-banddagi “idoralari hamda davlat notariati xodimlariga” soʻzlari “xodimlariga 3-darajali davlat adliya maslahatchisidan” soʻzlari bilan almashtirilsin; g) 8-band quyidagi tahrirda bayon etilsin: “8. Oʻzbekiston Respublikasi adliya vaziri: ishda alohida oʻrnak koʻrsatgan yoki xizmat burchini namunali bajargan xodimlarga mavjud martaba darajasida xizmat qilish uchun belgilangan muddatning kamida uchdan ikki qismini oʻtganidan soʻng muddatidan oldin navbatdagi martaba darajasi berishga; birinchi marta attestatsiyadan oʻtayotgan xodimlarga ular egallab turgan lavozim boʻyicha nazarda tutilganidan bir daraja past martaba darajalari berishga haqlidir”. 2. Vazirlar Mahkamasining 2012-yil 26-sentabrdagi 278-son qarori bilan tasdiqlangan Oliy taʼlim muassasalari pedagog kadrlarini qayta tayyorlash va ularning malakasini oshirish mintaqaviy va tarmoq markazlari roʻyxatining 15-pozitsiyasi quyidagi tahrirda bayon qilinsin: “15.Oʻzbekiston Respublikasi Adliya vazirligi huzuridagi Yuridik kadrlarni qayta tayyorlash va malakasini oshirish institutiYurisprudensiya;huquqshunoslik.Adliya vazirligi”. 3. Vazirlar Mahkamasining “Oʻzbekiston Respublikasi Adliya vazirligi huzuridagi X. Sulaymonova nomidagi Respublika sud ekspertizasi markazi faoliyatini yanada takomillashtirish hamda sud ekspertlarining malakasini oshirish tizimini tashkil qilish toʻgʻrisida” 2017-yil 13-apreldagi 206-son qarorida: a) 1-banddagi “hamda Sud ekspertlarining malakasini oshirish oʻquv markazi” soʻzlari chiqarib tashlansin; b) 2-band oʻz kuchini yoʻqotgan deb hisoblansin; v) 1-ilovada: 4-band quyidagi tahrirda bayon etilsin: “4. Sud ekspertlarining malakasini oshirib borish vazirliklar va idoralar tizimida amalga oshiriladi”; 5-band quyidagi tahrirda bayon etilsin: “5. Sud ekspertlarining huquqiy bilimlari Oʻzbekiston Respublikasi Adliya vazirligi huzuridagi Yuridik kadrlarni qayta tayyorlash va malakasini oshirish institutida (keyingi oʻrinlarda — Institut) vazirliklar va idoralarning ushbu Nizomga 1-ilovaga muvofiq shakl boʻyicha taqdim qilinadigan buyurtmasiga asosan oshirib boriladi”; 6-banddagi tegishli kelishikdagi “Oʻquv markazi” soʻzlari tegishli kelishikdagi “Institut” soʻzi bilan almashtirilsin; 9-bandning uchinchi xatboshisidagi “Oʻquv markaziga” soʻzlari “Institutga” soʻzi bilan almashtirilsin; 15-banddagi “Oʻquv markazi” soʻzlari “Institut” soʻzi bilan almashtirilsin; 18-banddagi “Oʻquv markazi” soʻzlari “Institut” soʻzi bilan almashtirilsin; 20-banddagi “Oʻquv markazi” soʻzlari “Institut” soʻzi bilan almashtirilsin; 23-banddagi “Sud ekspertizasi markazi” soʻzlari “Institut” soʻzi bilan almashtirilsin; 24-banddagi “Oʻquv markaziga” va “Sud ekspertiza markazi” soʻzlari tegishincha “Institutga” va “Institut” soʻzlari bilan almashtirilsin; 26-bandda: birinchi xatboshidagi “Oʻquv markaziga” soʻzlari “Institutga” soʻzi bilan almashtirilsin; ikkinchi xatboshidagi “Sud ekspertiza markazining” soʻzlari “Institutning” soʻzi bilan almashtirilsin; 27-banddagi “Oʻquv markaziga” va “Sud ekspertizasi markazi” soʻzlari tegishincha “Institutga” va “Institut” soʻzlari bilan almashtirilsin; 29-banddagi “Oʻquv markazida” soʻzlari “Institutda” soʻzi bilan almashtirilsin; 32-bandning ikkinchi va uchinchi xatboshilaridagi “Oʻquv markazida” soʻzlari “Institutda” soʻzi bilan almashtirilsin; 33-bandda: birinchi xatboshidagi “Sud ekspertiza markazi” soʻzlari “Institut” soʻzi bilan almashtirilsin; ikkinchi xatboshidagi “Oʻquv markazida” soʻzlari “Institutda” soʻzi bilan almashtirilsin; 36-bandning ikkinchi xatboshisidagi “Sud ekspertiza markazi” soʻzlari “Institut” soʻzi bilan almashtirilsin; Nizomga 1-ilovadagi “X. Sulaymonova nomidagi Respublika sud ekspertizasi markazi direktori” soʻzlari “Oʻzbekiston Respublikasi Adliya vazirligi huzuridagi Yuridik kadrlarni qayta tayyorlash va malakasini oshirish instituti direktori” soʻzlari bilan almashtirilsin; Nizomga 3-ilovadagi “X. SULAYMONOVA NOMIDAGI RESPUBLIKA SUD EKSPERTIZASI MARKAZI” soʻzlari “YURIDIK KADRLARNI QAYTA TAYYORLASH VA MALAKASINI OSHIRISH INSTITUTI” soʻzlari bilan almashtirilsin. 4. Vazirlar Mahkamasining “Aholiga huquqiy axborotni yetkazish va yuridik yordam koʻrsatish tizimini yanada takomillashtirish chora-tadbirlari toʻgʻrisida” 2019-yil 6-sentabrdagi 741-son qarorida: a) 3-band quyidagi tahrirda bayon etilsin: “3. Belgilansinki, Muassasa va uning hududiy boʻlinmalari faoliyatini moliyalashtirish: davlat subsidiyasi, shuningdek davlat ijtimoiy buyurtmasi doirasida Oʻzbekiston Respublikasi Adliya vazirligi, boshqa davlat organlari va tashkilotlarining shartnoma asosida Muassasaga toʻgʻridan-toʻgʻri ajratiladigan budjetdan tashqari mablagʻlari; muassislar va tashabbuskorlar tomonidan ajratiladigan mablagʻlar; yuridik va jismoniy shaxslarning homiylik xayriyalari; xalqaro moliya institutlari va xorijiy hukumat moliya tashkilotlarining moliyaviy mablagʻlari; qonunchilikda taqiqlanmagan boshqa manbalar hisobidan moliyalashtiriladi. Adliya vazirligi Muassasaga har yili oʻzining budjetdan tashqari mablagʻlaridan davlat ijtimoiy buyurtmasi uchun ajratiladigan mablagʻlar miqdorini va ulardan foydalanish tartibini mustaqil belgilaydi”; b) 5-bandda “taʼminlash” soʻzidan keyin “ularni va” soʻzlari bilan toʻldirilsin. 5. Vazirlar Mahkamasining “Arxiv ishi va ish yuritish sohasidagi ayrim normativ-huquqiy hujjatlarni tasdiqlash toʻgʻrisida” 2020-yil 19-martdagi 174-son qarorida: a) 1-bandning ikkinchi xatboshisi chiqarib tashlansin; b) 2-band va qarorga 1-ilova oʻz kuchini yoʻqotgan deb hisoblansin; v) 2-ilovada: 4-bandning uchinchi xatboshisi chiqarib tashlansin; 5-banddagi “tashkilotlar hamda Markazning” soʻzlari “tashkilotlarning” soʻzi bilan almashtirilsin; 13-banddan “Markaz direktorining” soʻzlari chiqarib tashlansin; 26-bandning beshinchi xatboshisidagi “Arxiv ishi va ish yuritish markazi” soʻzlari chiqarib tashlansin; Nizomga ilovadagi I bosqich pozitsiyasi “Masʼullar” va “Chora-tadbirlar” ustunlaridagi “Arxiv ishi va ish yuritish markazi” soʻzlari chiqarib tashlansin. 7. Vazirlar Mahkamasining “Yuridik kadrlarni xalqaro standartlar boʻyicha tayyorlash tizimini yanada takomillashtirishga doir qoʻshimcha chora-tadbirlar toʻgʻrisida” 2021-yil 6-apreldagi 189-son qarorida: a) 1, 2, 4 va 6-bandlar hamda qarorga 1-ilova oʻz kuchini yoʻqotgan deb hisoblansin; b) 3-bandda: ikkinchi xatboshidagi “Markazda” soʻzi “Oʻzbekiston Respublikasi Adliya vazirligi huzuridagi Yuridik kadrlarni qayta tayyorlash va malakasini oshirish institutida” soʻzlari bilan almashtirilsin; uchinchi xatboshi quyidagi tahrirda bayon etilsin: “oliy maʼlumotga ega boʻlgan shaxslar yuridik mutaxassislikka qayta tayyorlash kurslarini muvaffaqiyatli tugatib, belgilangan namunadagi diplomni olgan shaxslar yuridik xizmatlarda, davlat xizmatlari markazlari, fuqarolik holati dalolatnomalarini yozish organlarida barcha lavozimlarda, shuningdek, advokatura va notariat tizimida oliy yuridik maʼlumot talab etmaydigan barcha lavozimlarda ishlash huquqiga ega boʻladi”; toʻrtinchi xatboshi quyidagi tahrirda bayon etilsin: “tadbirkorlar, davlat organlari va tashkilotlar vakillari, oliy taʼlim va ilmiy-tadqiqot muassasalari xodimlarini intellektual mulkni yaratish va himoya qilish asoslari, tijoratlashtirish, brending va marketingga oʻqitish Oʻzbekiston Respublikasi Adliya vazirligi huzuridagi Yuridik kadrlarni qayta tayyorlash va malakasini oshirish institutida qisqa muddatli oʻquv kurslarini tashkil etish orqali amalga oshiriladi”; v) 2-ilovaning 5 va 9-bandlari oʻz kuchini yoʻqotgan deb hisoblansin. 8. Vazirlar Mahkamasining “Davlat organlari va tashkilotlarining jismoniy va yuridik shaxslarning murojaatlari bilan ish olib boruvchi xodimlari malakasini oshirish tartibi toʻgʻrisidagi nizomni tasdiqlash haqida” 2022-yil 7-oktabrdagi 582-son qarorida: a) 2-bandning ikkinchi xatboshisidagi “Oʻzbekiston Respublikasi Adliya vazirligi huzuridagi Yuristlar malakasini oshirish markazi va uning filiallarida” soʻzlari “Oʻzbekiston Respublikasi Adliya vazirligi huzuridagi Yuridik kadrlarni qayta tayyorlash va malakasini oshirish institutida” soʻzlari bilan almashtirilsin; b) ilovada: 4-banddagi “Oʻzbekiston Respublikasi Adliya vazirligi qoshidagi Yuristlar malakasini oshirish markazi va uning filiallarida” soʻzlari “Oʻzbekiston Respublikasi Adliya vazirligi huzuridagi Yuridik kadrlarni qayta tayyorlash va malakasini oshirish institutida” soʻzlari bilan almashtirilsin; Nizomga 1-ilovada: I boʻlimda (Malaka oshirish kursini tashkil etish tartibi): 1-bosqich pozitsiyasida: “Subyektlar” ustunidagi “Yuristlar malakasini oshirish markazi” soʻzlari “Yuridik kadrlarni qayta tayyorlash va malakasini oshirish instituti” soʻzlari bilan almashtirilsin; “Chora-tadbirlar” ustunining 2-bandi quyidagi tahrirda bayon etilsin: “2. Oʻquv dasturini Oliy taʼlim, fan va innovatsiyalar vazirligi bilan kelishgan holda tasdiqlaydi”; 2-bosqich pozitsiyasi “Chora-tadbirlar” ustunining 3-bandidagi “Yuristlar malakasini oshirish markaziga” soʻzlari “Yuridik kadrlarni qayta tayyorlash va malakasini oshirish institutiga” soʻzlari bilan almashtirilsin; 3, 4 va 5-bosqich pozitsiyalari “Subyektlar” ustunidagi “Yuristlar malakasini oshirish markazi” soʻzlari “Yuridik kadrlarni qayta tayyorlash va malakasini oshirish instituti” soʻzlari bilan almashtirilsin; II boʻlim (Murojaatlar bilan ish olib boruvchi xodimlarning maʼlumotlari bazasini shakllantirish va yuritish tartibi) 2-bosqich pozitsiyasi “Subyektlar” ustunidagi “Yuristlar malakasini oshirish markazi” soʻzlari “Yuridik kadrlarni qayta tayyorlash va malakasini oshirish instituti” soʻzlari bilan almashtirilsin; Nizomga 4-ilova nomidagi “Oʻzbekiston Respublikasi Adliya vazirligi qoshidagi Yuristlar malakasini oshirish markazi” soʻzlari “Oʻzbekiston Respublikasi Adliya vazirligi huzuridagi Yuridik kadrlarni qayta tayyorlash va malakasini oshirish instituti” soʻzlari bilan almashtirilsin. 9. Vazirlar Mahkamasining 2024-yil 12-oktabrdagi 672-son qarorining 2-bandi ikkinchi xatboshisi quyidagi tahrirda bayon etilsin: “Samarqand viloyati hokimligi huzuridagi “Yagona buyurtmachi xizmati” injiniring kompaniyasi” DUK buyurtmachi etib belgilansin”. 1. Vazirlar Mahkamasining “Oʻzbekiston Respublikasi Adliya vazirligi qoshida Yuristlar malakasini oshirish markazini tashkil etish toʻgʻrisida” 1997-yil 21-iyuldagi 364-son qarori. 2. Vazirlar Mahkamasining “Toshkent davlat yuridik universiteti huzuridagi Yuridik kadrlarni xalqaro standartlar boʻyicha professional oʻqitish markazi faoliyatini tashkil etish chora-tadbirlari toʻgʻrisida” 2018-yil 14-iyundagi 453-son qarori. 3. Vazirlar Mahkamasining “Oʻzbekiston Respublikasi Adliya vazirligi qoshidagi Yuristlar malakasini oshirish markazi faoliyatini yanada takomillashtirish toʻgʻrisida” 2019-yil 27-iyundagi 531-son qarori. 4. Vazirlar Mahkamasining “Oliy taʼlim muassasalari rahbar va pedagog kadrlarining malakasini oshirish tizimini yanada takomillashtirish boʻyicha qoʻshimcha chora-tadbirlar toʻgʻrisida” 2019-yil 23-sentabrdagi 797-son qaroriga 5-ilovaning 3-bandi. 5. Vazirlar Mahkamasining “Yuridik sohaga oid bilim talab etiladigan mutaxassislarni qayta tayyorlash va malakasini oshirishning zamonaviy tizimini joriy etish chora-tadbirlari toʻgʻrisida” 2020-yil 8-sentabrdagi 544-son qarori. 6. Vazirlar Mahkamasining “Oʻzbekiston Respublikasida chet el fuqarolari va fuqaroligi boʻlmagan shaxslarni roʻyxatga olish tartibini soddalashtirish chora-tadbirlari toʻgʻrisida” 2020-yil 28-sentabrdagi 593-son qaroriga 4-ilovaning 57-bandi. 7. Vazirlar Mahkamasining “Ilmiy va innovatsion faoliyatni boshqarish tizimini tashkil etish chora-tadbirlari toʻgʻrisida” 2021-yil 27-avgustdagi 545-son qaroriga 3-ilovaning 29-bandi. 8. Vazirlar Mahkamasining “Oʻzbekiston Respublikasi Adliya vazirligi tizimidagi taʼlim muassasalari faoliyatini yanada takomillashtirish chora-tadbirlari toʻgʻrisida” 2021-yil 22-noyabrdagi 705-son qaroriga 3-ilovaning 3-bandi. 9. Vazirlar Mahkamasining “Sud ekspertiza sohasini tartibga soluvchi ayrim normativ-huquqiy hujjatlarni tasdiqlash toʻgʻrisida” 2021-yil 22-noyabrdagi 706-son qaroriga 4-ilovaning 2-bandi. 10. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasining “Normativ-huquqiy hujjatlar toʻgʻrisida” 2021-yil 20-apreldagi OʻRQ-682-son Qonuni)” 2022-yil 4-apreldagi 153-son qaroriga ilovaning 651-bandi. 11. Vazirlar Mahkamasining “Sud-ekspertlik faoliyatini tartibga soluvchi ayrim normativ-huquqiy hujjatlarni tasdiqlash toʻgʻrisida” 2022-yil 13-dekabrdagi 705-son qaroriga 3-ilovaning 3-bandi.